তাজমহল না তেজো মহালয় - জৈন্তাপুর প্রতিদিন তাজমহল না তেজো মহালয় - জৈন্তাপুর প্রতিদিন\nতাজমহলের ২২টি বন্ধ ঘর আপাতত বন্ধই থাকছে। সেখানে কী আছে, তা খুলে দেখার অনুমতি পাওয়া গেল না। ফলে জানা যাবে না, বন্ধ কুঠুরিগুলোতে হিন্দু দেবদেবীর মূর্তি রয়েছে কি না। এলাহাবাদ হাইকোর্টের লক্ষ্ণৌ বেঞ্চ গতকাল বৃহস্পতিবার এই জনস্বার্থ মামলা খারিজ করে দিয়েছেন। শুধু মামলা খারিজই নয়, দুই বিচারপতি ডি কে উপাধ্যায় ও সুভাস বিদ্যার্থী মামলাকারীকে ভর্ৎসনা করে বলেছেন, জনস্বার্থ মামলাকে এভাবে উপহাসে পরিণত করবেন না। ক্রুদ্ধভাবে তাঁরা বলেন, এরপর তো আমাদের চেম্বার খুলে দেখতে চাওয়া হবে, কী রয়েছে!\nইউনেসকো ঘোষিত বিশ্ব ঐতিহ্য তাজমহলের আসল ইতিহাস অনুসন্ধানের অভীপ্সায় দায়ের হয়েছিল এই মামলা। মামলাকারী অযোধ্যাবাসী রজনীশ সিং বিজেপির মিডিয়া ইনচার্জ এর দাবি, পৃথিবীর সপ্তম আশ্চর্যের অন্যতম এই স্থাপত্যের অন্দরে ২২টি প্রকোষ্ঠ অনন্তকাল ধরে বন্ধ রয়েছে। সেই ঘর গুলো খোলা হোক। দেখা হোক এর অভ্যন্তরে কি কি আছে। তাঁর স্পষ্ট দাবি, আজ যার পরিচয় তাজমহল, তা আসলে তেজো মহালয় নামে প্রাচীন শিবমন্দির, যার ওপরে নির্মিত হয়েছে তাজমহল। তাঁর আবেদন ছিল, তাজমহলের প্রকৃত ইতিহাস অনুসন্ধানে দায়িত্ব দেওয়া হোক আর্কিওলজিক্যাল সার্ভে অব ইন্ডিয়া বা এএসআইকে। তারাই বন্ধ ঘর খুলে দেখুক সেখানে কী লুকানো রয়েছে। পরীক্ষা করে দেখা হোক, কোনো হিন্দু মন্দিরের কাঠামোর ওপর মোগল সম্রাট শাহজাহান বিস্ময়কর স্থাপত্য নির্মাণ করেছিলেন কি না।\nতাজমহল নিয়ে গত বুধবার আসর সরগরম করেন রাজস্থানের জয়পুর রাজপরিবারের রানি দীয়া কুমারীও। বিজেপির লোকসভা সদস্য জয়পুরের শেষ মহারাজা মান সিংয়ের নাতনির দাবি, যে জমিতে তাজমহল তৈরি, একসময় তা ছিল জয়পুর রাজপরিবারের। এসংক্রান্ত কাগজপত্রও তাঁদের রাজ পরিবারে রয়েছে। প্রয়োজনে তা দাখিলও করতে পারবেন। দীয়া কুমারী বলেন, আমি বলছি না তাজমহল ভেঙে ফেলা হোক। কিন্তু সত্য উদ্‌ঘাটনে বন্ধ দরজা খোলা দরকার। সব রহস্য ওখানেই।\nকিন্তু সেই রহস্য উদ্‌ঘাটনে বিন্দুমাত্র আগ্রহ দেখালেন না দুই বিচারপতি। গতকাল শুনানির সময় আবেদনকারীকে তাঁরা বলেন, এনিয়ে তর্ক করতে হলে আপনি বাড়িতে আসুন। বৈঠকখানায় আপনারা স্বাগতম। কিন্তু আদালতে নয়। আবেদনকারী তথ্য জানার অধিকার নিয়ে প্রশ্ন তুললে বিচারপতি কটাক্ষ করে বলেন, সেই গবেষণা করতেই পারেন। এমএ করুন, পিএইচডি করুন। গবেষণার বিষয় পছন্দ করুন। বিশ্ববিদ্যালয়ে ভর্তি হোন। কেউ যদি গবেষণার সেই অধিকার না দেয়, তখন আমাদের কাছে আসবেন।\nপ্রিয় বেগম মমতাজের স্মৃতি রক্ষার্থে সম্রাট শাহজাহান ১৬৩১ সালে যে কাজে হাত দিয়েছিলেন, ২২ বছর ধরে ২২ হাজার শ্রমিকের উদয়াস্ত পরিশ্রম শেষে তা শেষ হয় ১৬৫৩ সালে। সেই বিস্ময়-স্থাপত্য তাজমহলকে ঘিরে বিতর্ক অবশ্য এই প্রথম নয়। মাঝে মধ্যেই তা মাথাচাড়া দেয়। ২০১৫ সালে উত্তর প্রদেশের একদল আইনজীবীও এ নিয়ে মামলা করেছিলেন। তাঁদেরও দাবি ছিল, তাজমহল আসলে এক শিবমন্দির।\n(ছবি : মুখ্যমন্ত্রী যোগী আদিত্যনাথ)\n২০১৭ সালে উত্তর প্রদেশের কট্টরবাদী বিজেপি নেতা বিনয় কাটিয়ার মুখ্যমন্ত্রী যোগী আদিত্যনাথের কাছে দাবি জানিয়ে ছিলেন তাজমহলের অভ্যন্তরে কোনো হিন্দু দেবদেবীর মূর্তি রয়েছে কি না খতিয়ে দেখতে। ২০১৯ সালে কর্ণাটকের বিজেপি নেতা অনন্ত কুমার হেগড়ে দাবি করেন, শাহজাহান নাকি আদৌ তাজমহল তৈরি করেননি। ওটা তিনি কিনেছিলেন রাজা জয় সিংয়ের কাছ হতে।\nইতিহাসবিদ হতে শুরু করে পুরাতত্ত্ববিদেরা কেউই কট্টর হিন্দুত্ববাদীদের সঙ্গে সহমত হননি। ২০১৮ সালে আর্কিওলজিক্যাল সার্ভে অব ইন্ডিয়া আগ্রা কোর্টে এক হলফনামা পেশ করে জানিয়েছিল, শাহজাহানই তাজমহলের নির্মাতা। আদালতের কাছে রজনীশের আরও আবেদন ছিল তাজমহল, ফতেপুর সিক্রি, আগ্রা ফোর্ট যেসব কেন্দ্রীয় আইনে ঐতিহাসিক সৌধ বলে সংরক্ষিত, তা বাতিল করা হোক।\nশুধু রাস্তাই নয়, বিজেপি চায় দিল্লির মধ্যে অন্তত ৪০টি অঞ্চলের নাম স্বাধীনতা সংগ্রামী, দেশপ্রেমিক, খেলোয়াড়, শিল্পীদের মতো গুণী মানুষের নামে রাখতে। বিজেপি শাসিত রাজ্য গুলোতে বিভিন্ন শহর, জেলা, জনপদ, রাস্তার নাম বদলের একটা প্রতিযোগিতা শুরু হয়েছে। ইসলামী নামের সঙ্গে যা কিছু যুক্ত, ‘ভারতীয়করণ এর নামে তার হিন্দুত্বকরণ হচ্ছে। এলাহাবাদের নাম বদলে করা হয়েছে প্রয়াগরাজ।\nফৈজাবাদ জেলার নাম বদলে করা হয়েছে অযোধ্যা। প্রবল দাবি উঠেছে মুজাফফরনগরের নাম বদলে লক্ষ্মীনগর, আহমেদাবাদের নাম বদলে কর্ণাবতী, আগ্রার নাম পাল্টে অগ্রবন করার। দুই দিন আগে এক উগ্র হিন্দুত্ববাদী সংগঠন কুতুব মিনারের নাম বদলে বিষ্ণু স্তম্ভ করার দাবি তোলে। এই স্থাপত্য থেকে গণেশের দুটি মূর্তি সরানোর দাবি উঠেছিল। দিল্লির আদালত আর্কিওলজিক্যাল সার্ভে অব ইন্ডিয়াকে আপাতত তা না করার নির্দেশ দিয়েছেন।\nবিজেপি থেমে নেই। দিন তিনেক আগে দিল্লি বিজেপির সভাপতি আদেশ গুপ্ত রাজধানীর ছয়টি রাস্তার নাম বদলের দাবি দিল্লি সরকার ও নতুন দিল্লি পৌরসভার কাছে পেশ করেন। তাঁর দাবি, শাহজাহান রোড হোক জেনারেল বিপিন রাওয়াত রোড, হুমায়ুন রোড মহর্ষি বাল্মীকি রোড, আওরঙ্গজেব লেন ড. এপিজে আবদুল কালাম লেন, তুঘলক রোডের নাম হোক গুরু গোবিন্দ সিং রোড, আকবর রোডের নতুন নাম হোক মহারাণা প্রতাপ রোড এবং বাবর লেনের নামকরণ হোক বিপ্লবী ক্ষুদিরাম বোস লেন।\nশুধু রাস্তাই নয়, বিজেপি চায় দিল্লির মধ্যে অন্তত ৪০টি অঞ্চলের নাম স্বাধীনতা সংগ্রামী, দেশপ্রেমিক, খেলোয়াড়, শিল্পীদের মতো গুণী মানুষের নামে রাখতে। এই ৪০টি অঞ্চলের মধ্যে রয়েছে ইউসুফ সরাই, হুমায়ুনপুর, বেগমপুরা, হাউজ খাস, আজাদপুর, সাইদুল আজবের মতো পরিচিত এলাকা। এই আদেশ গুপ্তই দিল্লি পৌর সভাকে চিঠি লিখে রোহিঙ্গা ও বাংলাদেশিদের উচ্ছেদ করতে জাহাঙ্গীরপুরীতে বুলডোজার চালাতে বলেছিলেন।\nনব্বইয়ের দশকে রামমন্দির আন্দোলন তীব্রতর হওয়ার সময় ১৯৯১ সালের ১৮ সেপ্টেম্বর নরসিংহ রাও সরকার ধর্মস্থান আইন পাস করে। তাতে বলা হয়, ১৯৪৭ সালের ১৫ আগস্ট ভারতের স্বাধীনতা প্রাপ্তির দিন দেশের যেখানে যে ধর্মস্থান ছিল, তা অপরিবর্তিত থাকবে। একমাত্র ব্যতিক্রম ছিল অযোধ্যার বাবরি মসজিদ-রাম জন্মভূমি। আইনটি করা হয়েছিল যাতে ভবিষ্যতে ধর্মস্থান বা ঐতিহাসিক স্থাপত্য ঘিরে অনর্থক বিতর্ক না সৃষ্টি হয়।\nকিন্তু উগ্র হিন্দুত্ববাদীরা আইন অগ্রাহ্য করে বারানসির কাশী বিশ্বনাথ মন্দির ও মথুরার কৃষ্ণ জন্মভূমি উদ্ধার করতে নব উদ্যোগে নেমেছেন। কাশী বিশ্বনাথ মন্দির লাগোয়া জ্ঞানবাপী মসজিদের অভিন্ন দেয়ালে খোদাই করা হিন্দু দেবদেবীর মূর্তি বছরভর পূজা করার অধিকার দাবি করে এক আবেদন দায়ের করা হয়েছিল বারানসি আদালতে। বিচারক আবেদন মেনে মসজিদের অভ্যন্তরের জরিপের নির্দেশ দিয়েছিলেন। ভিডিওগ্রাফ করার কথাও বলা হয়েছিল। সে জন্য কমিশনার নিযুক্ত করা হয়। গতকাল আদালত জানান, ১৭ মের মধ্যে জরিপের কাজ শেষ করতে হবে।\nসংঘ পরিবারের ঘোষিত কর্মসূচির অন্যতম অযোধা, কাশী ও মথুরার শৃঙ্খলমোচন। সুপ্রিম কোর্টের নির্দেশে অযোধ্যা মুক্ত। কাশীর জ্ঞানবাপী মসজিদের জরিপের কাজ সেই লক্ষ্যে এক কদম এগোনো বলে বিজেপি মনে করছে। প্রস্তুতি চলছে মথুরার শ্রীকৃষ্ণ জন্মস্থানের লাগোয়া শাহি ঈদগাহ মসজিদেরও জরিপের। স্থানীয় আদালতে এ জন্য মামলা হয়েছে। কাশী ও মথুরা নিয়ে হিন্দুত্ববাদীদের দাবি ও মামলা কেন্দ্রীয় আইনের লঙ্ঘন হলেও কেন্দ্রীয় সরকার এখনো নীরব।


ভাগ্যিস কোনও কৃষক আমার সভায় আত্মহত্যা করেনি, হয়তো এমনটাই ভাবছেন মোদী (আসুন কল্পনা করি) | Thank God the farmer didn't commit suicide in my rally, PM Modi must have thought (Let's imagine) - Bengali Oneindia\nভাগ্যিস কোনও কৃষক আমার সভায় আত্মহত্যা করেনি, হয়তো এমনটাই ভাবছেন মোদী (আসুন কল্পনা করি)\n| Updated: Thu, Apr 23, 2015, 15:04 [IST]\nবুধবার আম আদমি পার্টির জনসভায় রাজস্থানের কৃষক গজেন্দ্র সিং আত্মহত্যা করেন। আর এই মৃত্যু ঘিরেই শুরু হয়েছে চরম বিতর্ক। বিরোধীরা অভিযোগ-পাল্টা অভিযোগের রাজনীতি শুরু করে দিয়েছে ইতিমধ্যে। প্রাথমিক তদন্তে উঠে এসেছে ফসলের ক্ষতি হয়তো ওই কৃষকের আত্মহত্যার কারণ নয়। এই বিতর্কের সবে তো শুরু। এখনও কত অভিযোগ, কত ঘুরিয়ে পেঁচিয়ে দানা বাঁধবে তাই দেখার।\nএই ঘটনায় জাতীয় রাজনীতির ৩ মুখ্য খেলোয়াড়দের নাম জড়িয়েছে। বিজেপি, কংগ্রেস এবং আপ এখন মুখোমুখি লড়াইয়ে নেমেছে। আপ যেখানে চেষ্টা চালাচ্ছে কংগ্রেসের পথ ধরে কৃষক নিরাপত্তার অজুহাতে বিজেপি সরকারকে কোণঠাসা করতে। এদিকে আপের সভায় কৃষকের আত্মহত্যার ঘটনাকে সামনে তুলে 'অসংবেদশীলতার' অভিযোগ তুলে আপ নেতৃত্বকে খাদের ধারে নিয়ে যেতে চাইছে বিজেপি।\nআচ্ছা এই গুরু গম্ভীর রাজনীতির মাঝে যদি প্রধানমন্ত্রী নরেন্দ্র মোদী, কংগ্রেস সহসভাপতি রাহুল গান্ধী এবং দিল্লির মুখ্যমন্ত্রী অরবিন্দ কেজরিওয়াল যদি কোনও টেলিভিশনে টক শো-য় আলোচনায় বসেন কী হবে তাঁদের সেই আলোচনা? ওয়ানইন্ডিয়া বেঙ্গলি কল্পনা করার চেষ্টা করেছে কেমন হবে সেই 'ইনফরমাল' কথপোকথন।\nনরেন্দ্র মোদী (নমো) : কী কেজরিওয়াল বাবু, খুব তো সাধারণ মানুষ, গরীব মানুষের সমর্থনে বড় বড় কথা বলেন। এদিকে একজন কৃষক আপনারই সমাবেশে এত বড় একটা পদক্ষেপ নেওয়ার চেষ্টা করছিল, আপনার তো সেদিকে ভ্রূক্ষেপই নেই। আপনার এই আচরণই প্রমাণ করে আপনার রাজনৈতিক অবস্থান কতটা ঠুনকো। লজ্জাজনক।\nঅরবিন্দ কেজরিওয়াল (একে) : মোদীজি, কীভাবে মানুষের সমস্যার সমাধান করতে হয় দয়া করে সেবিষয়ে আপনি আমাকে লেকচার দেবেন না। আপনি এবং আপনার দল সর্বদা দেশের আম জনতাকে বড় বড় প্রতিশ্রুতি দিয়ে বিপথে চালিত করেছে। বাস্তবে কর্পোরেটদেক তোল্লাই দেওয়া আর 'রাম রাম' স্লোগান দেওয়া ছাড়া আপনি ও আপনার সরকার কিছুই করেনি। আর আপনি এখন আমাদের দোষারোপ করছেন? আপনি কী ভুলে গিয়েছেন দুমাস আগে দিল্লিতে কী হয়েছিল?\nনমো : আপনার কাছে কী প্রমাণ আছে যে আমরা কর্পোরেটের পক্ষে? সবাই জানে মানুষের কাছে পৌছনোর জন্য জন ধন যোজনার সাহায়্যে কীভাবে আমরা কাজ করেছি। আমরাই তো ধনিদের রান্নার গ্যাসে ভরতুকি না নেওয়ার দাবি জানিয়েছি? কে আপনার অভিযোগ বিশ্বাস করবে মিস্টার একে৪৯...\nএকে (নমোর কথা কেটে) : মিস্টার পিএম, দাঁড়ান দাঁড়ান, আমি ইতিমধ্যেই ৬৯ দিন সম্পূর্ণ করে ফেলেছি..\nনমো (কটাক্ষ হাসির সঙ্গে) : ওহ আচ্ছা, মিস্টার একে৬৯! এবার ঠিক আছে তো?\nএকে : আমি এখানে আপত্তি জানাচ্ছি।\nরাহুল গান্ধী (রাগা): আপনারা কী নিয়ে আলোচনা করছেন? আমরা এখানে কৃষকের আত্মহত্যা নিয়ে আলোচনা করতে এসেছি ডাক নাম নিয়ে লড়াই করতে নয়।\nনমো : কে তোমায় তোয়াক্কা করছে হে শাহজাদা? এই ইস্যুটা নিয়ে আমার দলের নেতা এবং এনডিএ জোটসঙ্গীদের সঙ্গে আলোচনা করাটাই ভাল হবে। আপনি কী করবেন? আপনার হাতে তো খুব বেশি রাজ্য সরকারও নেই। আপনি শুধু দলীয় বৈঠকে ঝোড়ো বক্তৃতাই দিতে পারেন। তাই করুন যান। অনেক হাততালি পাবেন।\nরাগা : আপনি প্রচণ্ড অহংকারী মিস্টার মোদী। এই জন্যই ওইদিন সংসদে আপনাকে 'আপনার প্রধানমন্ত্রী' বলে সম্বোধন করেছিলাম। আপনি কখনও ভারতের প্রধানমন্ত্রী হতে পারবেন না।\nনমো : হু! মনে হচ্ছে আপনি আর আপনার বন্ধুরা ভুলে গিয়েছেন গতবছর লোকসভা ভোটের ফল কী হয়েছে। আমার তো মনো হয়ে গান্ধীবাবু আপনার যত বয়স তার থেকেও কম সাংসদ রয়েছে আপনাদের। তাই ভিত্তিহীন কথা বলা বন্ধ করুন।\nএকে : আরে, আমরা এখানে কৃষক আত্মহত্যার মতো গুরুতর বিষয় নিয়ে আলোচনা করতে এসেছি তো নাকি? বারবার ব্যক্তিগত আক্রমণে চলে যাচ্ছি আমরা।\nনমো : মিস্টার কেজরিওয়াল, আপনার এই হঠাৎ করে কৃষকদের উপর ভালবাসার বিষয়টা সত্যিই আমার বোধগম্য হচ্ছে না। যেহেতু সমস্ত বিরোধী দলগুলি আমাদের সরকাররে কর্পোরেটের পক্ষে বলে তীব্র প্রচার করতে শুরু করেছে তাই আপনিও সেই আগুনে হাত সেঁকছেন। কৃষক সমস্যা নিয়ে আপনি কতটুকু জানেন? আপনার গোটা ভোট ব্যাঙ্কটাই তো দিল্লির শহুরে মানুষ। চেঁচামিচি না করে পারলে কৃষকদের জন্য গঠনমূলক কিছু করুন।\nএকে : আপনি আপনার দায়িত্ব ছেড়ে পালাচ্ছেন প্রধানমন্ত্রী সাহেব! আপনি তো বিদেশ ভ্রমণেই ব্যস্ত। অথচ আমাদের দেশের মানুষের ভিতটাই নড়বড়ে। এই জন্যই কী বিশাল ভোটে লোকসভা নির্বাচনে আপনাকে জয়ী করেছিল মানুষ?\nনমো : দায়িত্ব থেকে পালানো? দেখ কাণ্ড, কে এসব কথা বলছে? আমি ১৩ বছর মুখ্যমন্ত্রী ছিলাম, তারপর এখন প্রধানমন্ত্রী হয়েছি। আপনাকে ভোটের জন্য প্রায় ভিক্ষা চাইতে হয়েছে। কারণ প্রথমবার সুযোগ পাওয়ার পর আপনি নিজের সমর্থকদের মাঝ রাস্তায় ছেড়ে ৪৯ দিনেই পালিয়ে গিয়েছিলেন। বিশ্বাসঘাতকতা করেছিলেন। তাই দয়া করে লেকচার ঝাড়বেন না।\nএকে : সামাজিক দিক থেকে গুজরাত কী প্রভাব ফেলেছে তা সবাই জানে। আপনার জনসংযোগের কেতা রাজ্যের সমস্ত খামতি লুকোতে সমর্থ হয়েছে। আপনি মানুষকে ভুল তথ্য দিয়েছেন।\nরাগা : আচ্ছা আমরা কী দয়া করে গজেন্দ্র কুমার...না মানে গজেন্দ্র সিং-এর মৃত্যু নিয়ে আলোচনা করতে পারি? আমার ঠাকুমা যদি বেঁচে থাকতেন, তাহলে ওই কৃষক আত্মহত্যা করতে পারতেন না।\nনমো : আরে আপনার পূর্বপুরুষরাই তো দেশটাকে গুছিয়ে শেষ করে দিয়ে গিয়েছে। আর আমি কিছু ভাল করতে গেলেই আপনারা হিংসায় মরছেন।\nরাগা : ভবিষ্যতে আর কখনও আমার পুর্বপুরুষের সঙ্গে নিজের তুলনা করবেন না। এই দেশে তাঁরা মানুষের জন্য ভগবান ছিলেন।\nনমো : তাই নাকি? তাহলে সেই ভগবানেরা কেন ৬০ বছরেও ভারতকে উন্নত দেশে পরিণত করে যেতে পারলেন না? ভারত আপনার পৈত্রিক ভিটা নয় শাহজাদা..এই দেশ সবার।\nরাগা : সবার জন্য? তাহলে সংখ্যালঘুদের উপর আক্রমণ এবং মানুষের খাবার নির্বাচনের অধিকারকে নিয়ন্ত্রণ করাটা কীভাবে ব্যাখ্যা করবেন আপনি?\nনমো : আপনার এই লোক দেখানো ধর্মনিরপেক্ষতা ভাবমূর্তিও খুব একটা উন্নত মানের মনে করবেনে না। আপনারা তো চিরকাল ভোটব্যাঙ্ক অক্ষত রাখার জন্য সংখ্যালঘুদেরে টঙিয়ে এসেছেন।\nএকে : আচ্ছা আমরা কী কৃষকের মৃত্যু নিয়ে এবার আলোচনা করব? কংগ্রেস-বিজেপি উভয়ই ইচ্ছাকৃতভাবে এই বিষয়টা এড়িয়ে যেতে চাইছে। আমি যদি প্রধানমন্ত্রী হতাম, ৭ দিনে সমস্যার সমাধান করে দিতাম।\nনমো : মিস্টার কেজরিওয়াল, আপনি নিজের দলকেই সামলাতে পারছেন না। আপনার সীমাবদ্ধতাটা দয়া করে আপনি বুঝুন। আপনি মিডিয়ার তৈরি করা রাজনীতিবিদ যার বাস্তবিক কোনও ধারণাই নেই।\nএকে : আমরা বিধানসভা নির্বাচনে ৭০ টি আসনের মধ্যে ৬৭ আসনে জয়ী হয়েছি। সেটা অযথা হয়নি মোদীজি।\nনমো : আপনারা এত আসন জিতেছিলেন তার জন্য আমাদের ধন্যবাদ দিন। এবার আমি আপনাকে ধন্যবাদ জানাই। কারণ একজন গরীব কৃষক আপনার দলের জনসভায় আত্মহত্যা করেছে। আমার জনসভায় কোনও কৃষক আত্মহত্যা করছে এটা ভাবলেও আমার হাড় হিম হয়ে যায়। যে কেউ খুব ভালভাবেই বুঝতে পারছে আপনারা মানুষের জন্য এখনও পর্যন্ত কী করেছে।\nরাগা : ভাগ্যিস কোনও কৃষক আমার কোনও সমাবেশে মারা যায়নি। আমার বক্তৃতায় "ভোজনের অধিকার" বার্তা সবাইকে প্রভাবিত করেছেন। তাই তারা আত্মহত্যা করেনি।\nনমো : হা হা হা...ভোজনের অধিকার! শাহজাদা শিড়দাঁড়া শক্ত কর, 'মর্দ বনো'।\nএকে : নিজেকে ভারতীয় রাজনীতির একমাত্র পুরুষমানুষ ভাবার ভুল করবেন না মোদীজি। বিরোধীদেরও সময় আসবে।\nনমো (মুচকি হেসে) : আমি অপেক্ষা করব!\nইতিমধ্যে 'নির্বাক' সঞ্চালক বলে উঠলেন, মাননীয় অতিথি আমাদের অনুষ্ঠানের সময়সীমা শেষ হল। যদিও আজকের আমাদের বিষয় 'কৃষকের আত্মহত্যা' নিয়ে একটা কথাও আমরা অতিথিদের মুখে শুনলাম না। আশা করি খুব শীঘ্রই এই বিষয়ে আমরা আর একটি টক শোর আয়োজন করতে পারব।\nউল্লেখ্য এখানে টিভি সঞ্চালক ছিলেন অর্ণব গোস্বামী। বাস্তবে সম্ভব নয় বলেই কল্পনায় আমরা অর্ণববাবুকে চুপ করিয়ে রাখলাম। যদিও লেখার ফাঁকে মনে ভয় ছিল, কল্পনা হলেও আচমকা অর্ণববাবু চেঁচিয়ে উঠবেন না তো "নেশন ওয়ান্টস টু নো..." !\n৩০ শতাংশ রবিশস্য মাঠে রেখেই খরিপ চাষের প্রস্তুতি শুরু, লকডাউনে মাথায় হাত চাষিদের\nতাঁদের দুর্দশা দূর করতে সরকারকে আর্থিক সহায়তার আর্জি পান চাষিদের\nকিস্তির শেষ ধাপের টাকা পাননি ৫ কোটি কৃষক, প্রধানমন্ত্রী কিষাণ যোজনা নিয়ে সামনে এল রিপোর্ট\n৬ কোটি কৃষকের অ্যাকাউন্টে ১২০০০ কোটি টাকা দিয়ে রেকর্ড গড়েছে সরকার, দাবি প্রধানমন্ত্রী মোদীর\nRead in English: NaMo, RaGa, AK 'discuss' farmer suicide\nfarmer suicide narendra modi rahul gandhi arvind kejriwal media arnab goswami aap congress bjp কৃষক আত্মহত্যা নরেন্দ্র মোদী রাহুল গান্ধী অরবিন্দ কেজরিওয়াল অর্ণব গোস্বামী আম আদমি পার্টি\nThank God the farmer didn't commit suicide in my rally, PM Modi must have thought (Let's imagine)


ভ্যাকসিন এলেও উন্নত দেশগুলির মানবাধিকার লঙ্ঘনে বঞ্চিত হতে পারে দুর্বল অর্থনীতির দেশগুলি Concerns over human rights violations in developed countries in the distribution of vaccines! Countries with weak economies may be deprived - Bengali Oneindia\n25 min ago অসমে কড়া চ্যালেঞ্জের সামনে বিজেপি, ভোটের মুখে নিজের হাতে ব্যাটন তুলে নিলেন প্রিয়াঙ্কা গান্ধী\n| Updated: Thu, Dec 10, 2020, 19:49 [IST]\nবছর ঘুরতেই কাটতে চলেছে আতঙ্কের প্রহর। অন্তিম পর্য়ায়ের ট্রায়াল শেষে জরুরি ভিত্তিতে বিভিন্ন সংস্থার করোনা ভ্যাকসিনে ছাড়পত্র দিচ্ছে একাধিক বিত্তশালী দেশ। তালিকায় নাম লিখিয়ে ফেলেছে ব্রিটেন, কানাডা। ভ্যাকসিন প্রয়োগের বিষয়ে ইউরোপের আরও একাধিক দেশের পাশাপাশি আলোচনা চালচ্ছে মার্কিন যুক্ত রাষ্ট্রও। এমতাবস্থায় দুর্বল অর্থনীতির দেশে ভ্যকসিন সঙ্কট নিয়ে সতর্ক করলেন বিশেষজ্ঞরা।\nবঞ্চিত হতে পারে দুর্বল অর্থনীতির দেশগুলি\nএদিকে দিন যত গড়চ্ছে করোনা ভয় কাটলেও ক্রমেই বাড়ছে ভ্যাকসিন আতঙ্ক। এতদিন সঠিক ভ্যাকসিনের খোঁজে হন্যে হয়ে গবেষণা করার পর যখন সর্বশেষ ট্রায়ালে পাশ করছে প্রতিষেধকরা, তখনই নতুন সমস্যার মাথাচাড়া দেওয়ার সম্ভাবনায় চিন্তিত প্রত্যেক মানুষই। সম্প্রতি পিপল'স ভ্যাকসিন অ্যালায়েন্স-এর আধিকারিকরা জানিয়েছেন, বিশ্বের প্রথম সারির দেশগুলি সম্ভাব্য ভ্যাকসিনগুলির আগাম বুকিং সেরে রাখায় পিছিয়ে পড়া দেশগুলির বঞ্চিত হওয়ার সম্ভাবনা বাড়ছে।\nবিপদসীমায় দাঁড়িয়ে রয়েছে ৭০টি স্বল্প আয়ের দেশ\nঅক্সফ্যাম, অ্যামনেস্টি ইন্টারন্যাশনাল ও গ্লোবাল জাস্টিস নাও নামক তিন সংস্থার মিলিত প্রয়াস এই পিপল'স ভ্যাকসিন অ্যালায়েন্স (পিভিএ)। এই যৌথ মঞ্চের আধিকারিকদের বক্তব্য, বিশ্বের মাত্র ১৪% নাগরিকের বাস যে দেশগুলিতে, তারাই মোট ভ্যাকসিনের প্রায় ৫৩% দখল করার লক্ষ্যে এগোচ্ছে। সংস্থার মতে, ২০২১-এ ৭০টি স্বল্প আয়ের দেশে প্রতি ১০ জনের মধ্যে ৯ জনই টিকাকরণ থেকে বঞ্চিত হতে পারেন। ফলে প্রমাদ গুনছেন গবেষকরা।\nহু-এর হস্তক্ষেপের দাবি\nএদিকে অক্সফোর্ড-অ্যাস্ট্রোজেনেকা তাদের ৬৪% ভ্যাকসিন গরিব দেশগুলিতে বন্টনের অঙ্গীকার করলেও তা কতটা সম্ভবপর হবে, সে বিষয়ে সন্দেহ থেকেই যাচ্ছে। অন্যদিকর পিভিএর মতে, অধিক ভ্যাকসিন তৈরির লক্ষ্যে বিশ্বের সকল ভ্যাকসিন প্রস্তুতকারকের উচিত হু-এর সঙ্গে খোলাখুলি আলোচনায় বসা। পিভিএ আরও জানিয়েছে, কানাডা তাদের প্রত্যেক নাগরিককে ৫ বার টীকা দেওয়ার মতো ভ্যাকসিন মজুত করছে। স্বাভাবিকভাবেই জাস্টিন ট্রুডোর নৈতিকতা নিয়ে প্রশ্ন উঠতে শুরু করেছে।\nব্রিটেনে ফাইজারের প্রয়োগ\n৮ই ডিসেম্বরই ব্রিটেনে প্রথম প্রয়োগ করা হয়েছে ফাইজারের ডোজ। আর তারপর থেকেই প্রতিষেধকের সমবন্টন ঘিরে উঠছে প্রশ্ন। সূত্রের খবর, ফাইজার-বায়োএনটেক হোক বা মডার্না, এই সংস্থাগুলির অধিকাংশ ডোজই উন্নত দেশগুলির দখলে। পাশাপাশি ৭০টি দেশের মধ্যে হাইতি, ইথিওপিয়া ও ভুটানকে ঘিরে যথেষ্ট উদ্বেগ দেখিয়েছে পিভিএ। যথাসত্ত্বর হু-এর হস্তক্ষেপের দাবি জোরালো হয়েছে বিভিন্ন মহলে।\nমানবাধিকার লঙ্ঘনের পথে উন্নত দেশগুলি\nগবেষকদের মতে, অক্সফোর্ড ও অ্যাস্ট্রোজেনেকা বিশ্বের স্বল্প আয়ের দেশগুলিকে সাহায্যের কথা জানালেও আগামী বছরের মধ্যে বিশ্বের মাত্র ১৮% জনসংখ্যার কাছে পৌঁছাতে সক্ষম হবে তারা। পিভিএর তরফে জানান হয়েছে, বিজ্ঞান-প্রযুক্তি, বর্তমান খবর, রাজনীতি ও সমস্তরকমের ভ্যাকসিনের হাঁড়ির খবর খতিয়ে দেখার পরই এমন সিদ্ধান্তে আসা হয়েছে। অন্যদিকে ভ্যাকসিন বন্টনে উন্নত দেশগুলি যে ভাবে মানবাধিকার লঙ্ঘন করছে তাতে উদ্বেগ প্রকাশ করেন অ্যামনেস্টি ইন্টারন্যাশনালের অর্থনীতি বিশেষজ্ঞ স্টিভ ককবার্নও।\nমমতা সরকারের রিপোর্ট কার্ড: অর্থ থেকে শিক্ষা ক্ষেত্রের পরিসংখ্যান, পরিস্থিতি তুলে ধরলেন পার্থ চট্টোপাধ্যায়\ncoronavirus vaccine oxford america britain corona vaccine করোনা ভাইরাস আমেরিকা ব্রিটেন\nGrowing anxiety! Countries with weak economies may be deprived of vaccine distribution


এবার বাঁশখালীতে মিললো মৃত হাতি। - Daily Sylhet News এবার বাঁশখালীতে মিললো মৃত হাতি। - Daily Sylhet News\nশনিবার, ২১ মে ২০২২, ০৪:৩৮ অপরাহ্ন\nচট্রগ্রামের বাঁশখালীর চাম্বল বনবিট অফিসের অদূরে জঙ্গলের চাম্বল গ্রামের ধানক্ষেতে একটি বন্য হাতি মারা গেছে। বৃহস্পতিবার (১১ নভেম্বর) রাতে হাতিটি মারা যায়। শুক্রবার(১২ নভেম্বর) সকালে পাহাড়ের লোকজন হাতিটি দেখতে পান।\nএর আগে গত শনিবার(৬ নভেম্বর) চট্টগ্রামের সাতকানিয়া, মঙ্গলবার(৯ নভেম্বর) শেরপুরের শ্রীবরদী এবং বুধবার(১০ নভেম্বর) কক্সবাজারের চকরিয়া থেকে তিনটি মৃত হাতি উদ্ধার করা হয়। চট্টগ্রামের আলোকিত চট্টগ্রাম এর প্রতিনিধি উজ্জ্বল ডিসি সরেজমিনে গিয়ে দেখতে পান, হাতির পেটের নিচে রক্তক্ষরণের চিহ্ন ছিল। আমির হোসেন নামের এক ব্যক্তির ধানক্ষেতের মাঝে মারা যায় হাতিটি।\nআলোকিত চট্টগ্রাম এর উজ্জল ডেইলি সিলেট নিউজ24’কে জানান,১৩ নভেম্বর দুপুর ৩টায় হাতির ময়নাতদন্ত করেন চকরিয়া সাফারি পার্কের ভেটেরিনারি সার্জন মোস্তাফিজুর রহমান ও বাঁশখালী উপজেলা প্রাণিসম্পদ কর্মকর্তা ড. সমরঞ্জন বড়ুয়া।\nময়নাতদন্তের পর হাতির শূড় ও অন্যান্য অংশ সংরক্ষণ করা হবে বলে জানান উনি।\nস্থানীয় কৃষকরা বলেন, এলাকায় দীর্ঘদিন ধরে প্রতিরাতে তিনটি হাতির পাল পৃথকভাবে ঘোরাঘুরি করে। এক পালে ৭টি, অপর দুই পালে ৫টি ও ২টি হাতি রয়েছে। মারা যাওয়া হাতিটি ২টি হাতিওয়ালা পালের ১টি হতে পারে।\nস্থানীয় বাসিন্দারা জানান, চাম্বল পাহাড়ের সংরক্ষিত বনাঞ্চলের প্রায় ৫০ শতাংশ দখল করে কয়েক হাজার অবৈধ ঘর-বাড়ি গড়ে উঠেছে। এমনকি সংরক্ষিত বনাঞ্চলে বৈদ্যুতিক লাইনও সঞ্চালিত হয়েছে। ফলে হাতির দল খাদ্য সংকটে বনের পাশের লোকালয়ে এসে নানাভাবে মারা যাচ্ছে।\nবাঁশখালীর বন বিভাগের জলদি রেঞ্জের রেঞ্জার শেখ আনিচ্ছুজ্জামান গণমাধ্যমকে বলেন, হাতির মৃতদেহ ময়নাতদন্ত করা হয়েছে। ময়নাতদন্ত রিপোর্টের আগে কিভাবে মারা গেছে তা বলতে পারছি না।\nবাঁশখালী উপজেলা প্রাণিসম্পদ কর্মকর্তা ড. সমরঞ্জন বড়ুয়া বলেন, হাতির ময়নাতদন্ত করা হয়েছে। ময়নাতদন্তের ফলাফল পাওয়া গেলে মৃত্যুর কারণ উদঘাটন হবে। শারীরিক অসুস্থতাজনিত কারণে মৃত্যু, নাকি হত্যা করা হয়েছে তা এখনও নিশ্চিত করে বলা যাচ্ছে না।


'ভ্যাকসিনে জিএসটি থাকবে না কেন?' প্রশ্ন তুলে বিতর্কে জড়ালেন দিলীপ ঘোষ - Why GST is not imposed on Corona vaccine, asked Dilip Ghosh, Bangla News\nবাংলা নিউজ > বাংলার মুখ > অন্যান্য জেলা > 'ভ্যাকসিনে জিএসটি থাকবে না কেন?' প্রশ্ন তুলে বিতর্কে জড়ালেন দিলীপ ঘোষ\nদিলীপ ঘোষ, বিজেপির রাজ্য সভাপতি (ফাইল ছবি)\n'ভ্যাকসিনে জিএসটি থাকবে না কেন?' প্রশ্ন তুলে বিতর্কে জড়ালেন দিলীপ ঘোষ\n১ মিনিটে পড়ুন . Updated: 04 Jun 2021, 06:36 PM IST লেখক Satyen Pal\nকরোনা টিকায় জিএসটি ছাড়ের ব্যাপারে ইতিমধ্যেই সওয়াল করেছে একাধিক রাজ্য\nবাংলার রাজনীতির আঙিনায় একবার নয়, বার বারই নানা বেফাঁস কথা বলে বিতর্কে জড়িয়েছেন তিনি। এবার করোনা ভ্যাকসিন প্রসঙ্গে বিশেষ মন্তব্য করে বিতর্কে জড়ালেন বিজেপির রাজ্য সভাপতি দিলীপ ঘোষ। করোনা ভ্যাকসিনে কার্যত জিএসটি বসানোর পক্ষে সওয়াল করেন তিনি। শুক্রবার হুগলির শ্রীরামপুরে দলীয় একটি বৈঠকে অংশে নিয়েছিলেন বিজেপির রাজ্য সভাপতি। সেখানেই সাংবাদিক বৈঠকে করোনার টিকায় জিএসটি লাগু করা কতটা যুক্তিযুক্তি সেই প্রসঙ্গে তিনি বলেন, সব জিনিসের উপর জিএসটি বসছে। তাহলে ভ্যাকসিনে নয় কেন? কেন্দ্র বিনামূল্যে ভ্যাকসিন পাঠাচ্ছে কিন্তু রাজ্যে তা কালোবাজারি হচ্ছে। ভ্যাকসিন নিয়ে শ্বেতপত্র প্রকাশের দাবিতেও সরব হয়েছেন তিনি।\nএদিকে করোনা ভ্যাকসিনে জিএসটি কর নিয়ে দীর্ঘদিন ধরেই নানা আলোচনা চলছে। তবে করোনা টিকা, করোনা চিকিৎসায় ব্যবহৃত ওষুধ, ইঞ্জেকশনের ক্ষেত্রে কর তুলে নেওয়ার ব্যাপারে নানা দাবি উঠেছে। একাধিক জীবনদায়ী ওষুধকে জিএসটির তালিকার বাইরে রাখার ব্যাপারেও সওয়াল করেছেন অনেকে। এদিকে সামগ্রিক পরিস্থিতিতে জিএসটি কাউন্সিলের বৈঠক হওয়ার কথা রয়েছে। সেখানে করোনা চিকিৎসায় প্রয়োজনীয় ওষুধের উপর আরোপিত কর কমানোর ব্যাপারে আলোচনা হতে পারে। তবে ইতিমধ্যে করোনা টিকায় জিএসটি ছাড়ের পক্ষে সওয়াল করেছে একাধিক রাজ্য। তবে এসবের মধ্যে এনিয়ে বিতর্ক উসকে দিলেন খোদ দিলীপ ঘোষ।পাশাপাশি ভোট পরবর্তী হিংসা নিয়েও সরব হন তিনি।\nএদিকে করোনা ভ্যাকসিনে জিএসটি কর নিয়ে দীর্ঘদিন ধরেই নানা আলোচনা চলছে। তবে করোনা টিকা, করোনা চিকিৎসায় ব্যবহৃত ওষুধ, ইঞ্জেকশনের ক্ষেত্রে কর তুলে নেওয়ার ব্যাপারে নানা দাবি উঠেছে। একাধিক জীবনদায়ী ওষুধকে জিএসটির তালিকার বাইরে রাখার ব্যাপারেও সওয়াল করেছেন অনেকে। এদিকে সামগ্রিক পরিস্থিতিতে আগামী ৮ই জুন জিএসটি কাউন্সিলের বৈঠক রয়েছে। সেখানে করোনা চিকিৎসায় প্রয়োজনীয় ওষুধের উপর আরোপিত কর কমানোর ব্যাপারে আলোচনা হতে পারে। তবে ইতিমধ্যে করোনা টিকায় জিএসটি ছাড়ের পক্ষে সওয়াল করেছে একাধিক রাজ্য। তবে এসবের মধ্যে এনিয়ে বিতর্ক উসকে দিলেন খোদ দিলীপ ঘোষ।পাশাপাশি ভোট পরবর্তী হিংসা নিয়েও সরব হন তিনি।


কোথায় একটি bachelorette পার্টি ব্যয়?\nমনোবিদ্যা এবং সম্পর্ক পরিবার এবং বিবাহের\nসুতরাং, আপনি আপনার জীবনের সবচেয়ে গুরুত্বপূর্ণ এবং দীর্ঘ প্রতীক্ষিত ইভেন্টের জন্য প্রস্তুত - বিবাহের থেকে। সম্ভবত আপনি ঐতিহ্য অনুসরণ করুন এবং আপনার দয়িত বন্ধুদের সঙ্গে একটি শুভ ছুটির পরিকল্পনা করার সিদ্ধান্ত। কোথায় আমি একটি মুরগি পার্টি থাকতে পারে? এটি সব আপনার ইচ্ছা এবং ক্ষমতা উপর নির্ভর করে। সবচেয়ে গুরুত্বপূর্ণ বিষয় বিবাহের আগে কুকুর প্রতিষ্ঠানের যত্ন নিতে হয়। উদযাপনের প্রাক্কালে এটি করবেন না, অন্যথায় বিবাহের দিন আপনার ছুটির সবচেয়ে ভাল উপায় হতে পারে না।\nপূর্বে, আপনার বন্ধুদের যারা মুরগি পার্ট প্রস্তুত করা হয় কথা বলুন, তার অধিগ্রহণের জন্য সম্ভাব্য বিকল্পগুলি মনে করি। আর্থিক প্রশ্নের সমাধান করুন, কারণ নববধূ, এই ধরনের খরচ গুরুতর হতে পারে এটা বিবাহের আগে মুরগি জন্য উপহার আলোচনা মূল্যবান। আপনি একটি bachelorette জন্য আনুমানিক পরিকল্পনা সিদ্ধান্ত যখন, আপনি ইতিমধ্যেই প্রয়োজন সবকিছু প্রস্তুত করতে ভুলবেন না।\nপল্লবলেট পার্টি জন্য স্ক্রিপ্ট\nআমরা আপনার দৃষ্টিভঙ্গিটি দৃশ্যের বিভিন্ন রূপের প্রস্তাব দিই, যেহেতু একটি মুরগি পক্ষের জন্য ভাল সময় পাওয়া সম্ভব:\nহোমো মুরগির পার্টি\nযদি নববধূ নিজের বাড়ির ভাগ্যবান মালিক হন, তাহলে আপনি নিরাপদে বাড়িতে ছুটির আয়োজন করতে পারেন। যেমন একটি bachelorette পার্টি বেশ ঐতিহ্যগত হবে: আপনি এত প্রয়োজন - টেবিল সেট করতে, মেয়েদের সংগ্রহ এবং মদ্যপ যুবকদের স্মরণ করুন, এবং এমনকি এমনকি ছোঁ দিতে হবে।\nসম্ভবত আপনি "pajama পার্টি" বৈরীটি পছন্দ করবে, যেমন একটি নিখুঁত বায়ুমণ্ডলে, মানুষ আরো সহজে প্রকাশ করা এবং আন্তরিকভাবে আচরণ করা হয়। অতএব, মেয়েশিশু কথোপকথন তীব্র এবং হৃদয়গ্রাহী হতে হবে। আপনি একটি কৌতুক বা melodramas অগ্রিম মধ্যে প্রস্তুত করতে পারেন, বিশেষত একটি বিবাহের থিম উপর। এছাড়াও বিনোদন হিসাবে আপনি সৌভাগ্য বলতে পারেন, একটি উপযুক্ত সেটিং মোমবাতি তৈরি করা হবে।\nএবং কিভাবে আপনি বাড়িতে একটি স্প্যানিশ স্যালন বিকল্প পছন্দ করেন? আপনি শুধুমাত্র একটি ভাল সময় না থাকতে পারে, কিন্তু উদযাপন আগে অর্ডার নিজেকে করা। আগাম ধূপ বা সুগন্ধি মোমবাতি , হালকা প্রাকৃতিক ককটেল, এবং সমস্ত প্রয়োজনীয় জিনিসপত্র এবং SPA- পদ্ধতির জন্য অর্থ ক্রয়।\nএকটি নাইটক্লাব বা বার ব্যাচেলর্ট পার্টি\nএই পরিস্থিতিতে, আপনি খুব কম কথা বলতে পারবেন। কিন্তু আপনি মজা করতে একটি দুর্দান্ত সুযোগ থাকবে। নাচ, কারওকে গান গাও, একজন পুরুষের স্ট্রিপটিজ অর্ডার করুন। প্রধান বিষয় - কোনও আপস করা ছবিগুলি করবেন না, এটা অসম্ভাব্য যে বর এটি পছন্দ করবে। এ ছাড়াও, বাড়ীতে বাচ্চা বান্ধবীকে ছাড়তে ভুলবেন না।\nআপনার বন্ধুদের সঙ্গে আপনার চটকদার শহিদুল রাখা, সন্ধ্যায় hairstyles করা এবং একটি ভাল রেস্টুরেন্ট মধ্যে একটি টেবিল অর্ডার। সেখানে আপনি এবং একটি সুন্দর বায়ুমণ্ডল, এবং নাচ মধ্যে কথা বলতে পারেন, এবং আপনি এমনকি কাছাকাছি পুরুষদের একটি কাছাকাছি টেবিলের উপর বসতে পারে যারা প্রেমপূর্ণ করতে পারেন।\nস্নান বা স্নান মধ্যে ভোজন\nএই বিকল্পটি রাশিয়ান ঐতিহ্যের অনুরূপ: পুরাতন দিন নববধূ তার বন্ধুদের সঙ্গে bathhouse গিয়েছিলাম। কয়েক ঘন্টার জন্য একটি ভাল স্নানের অর্ডার, বিশেষত যেখানে একটি পুল, বিলিয়ার্ড বা কারাকোপ আছে আপনি একটি stripper আহ্বান করতে পারেন sauna, যদি আপনি কিছু অসাধারণ কিছু চান। সহজ পানীয় এবং নাস্তা, সেইসাথে প্রতিযোগিতার যে আপনি সময় ব্যয় চেতনাপূর্ণ সাহায্য করতে হবে ভুলবেন না।\nএকটি ব্যয়বহুল গাড়ির মধ্যে Bachelorette পার্টি\nকয়েক ঘন্টা জন্য একটি limousine অর্ডার, বিশেষ করে সন্ধ্যা বা রাতের জন্য তিন থেকে পাঁচ ঘন্টা আপনি যথেষ্ট যথেষ্ট হবে। একটি স্মার্ট ফটো অঙ্কুর ব্যবস্থা করুন । এবং শ্যাম্পেন এবং স্নেক আনতে ভুলবেন না। আপনার অবকাশ উপভোগ করুন!\nকিভাবে একটি পছন্দ এক ভুলে?\nতার স্বামী আগে স্ত্রী কর্তব্য\nবিয়ের জন্য কি দিতে হবে?\nমঙ্গললা রঙে বিবাহ\nপারিবারিক আচরণের নিয়ম\nআপনার বিবাহের লুণ্ঠন কিভাবে?\nআপেল গাছ scab\nইসলাম "Mishka" - রেসিপি\nমূত্রনালীর পেন্সিল এর প্রদাহ\nগর্ভাবস্থায় ঠান্ডা - কিভাবে চিকিত্সা?\nস্মোক মুরগির সঙ্গে সালাদ - রেসিপি\nপুরুষ ক্যান্সার - তারা কি?\nদেশে কি ফুল চাষ?\nবিবাহ Manicure - ফ্যাশন ট্রেন্ড 2016\nঅ্যামিনো অ্যাসিড এবং প্রোটিন\nকাঠের armrests সঙ্গে সোফা\nক্যাপ্টেন বুমেরারের ভূমিকাতে ব্যবহার করতে, গাই কোর্টনি ব্যবহৃত ... মনস্তাত্ত্বিক মাশরুম!\nবেকন এবং আভাকাডো সঙ্গে সালাদ\nঅর্শ্বরোগ জন্য হেপরিয়ান অ্যারমেন্ট\nকোল্ড কল - এটা কি, ফোন দ্বারা ঠান্ডা বিক্রয় কৌশল


০৬ অক্টোবর ২০১৯, ২১:১২\nনাজমূল হুদা সোহেল। তিনি লক্ষ্মীপুর জেলার রায়পুর থানায় এক সম্ভ্রান্ত মুসলিম পরিবারে জন্মগ্রহন করেন। ২০১৪ সালের ১২ মার্চ আন্তর্জাতিক ইসলামী বিশ্ববিদ্যালয় চট্রগ্রামে (আইআইইউসি) লেকচারার হিসাবে যোগদান করেন এবং গত ১ অক্টোবর শরীয়াহ অনুষদের সাইন্স অব হাদিস এন্ড ইসলামিক স্টাডিজ বিভাগের চেয়ারম্যান হিসাবে দায়িত্বপালন শুরু করেন। সম্প্রতি তাঁর সাক্ষাৎকার নিয়েছেন দ্যা ডেইলি ক্যাম্পাসের প্রতিনিধি মো. আরিফুল ইসলাম।\nদ্যা ডেইলি ক্যাম্পাস: সাইন্সেস অব হাদিস এন্ড ইসলামিক স্টাডিজ বিভাগের চেয়ারম্যান হিসাবে মনোনীত হওয়ায় আপনাকে দ্যা ডেইলি ক্যাম্পাসের পক্ষ থেকে আন্তরিক শুভেচ্ছা ও অভিনন্দন।\nনাজমূল হুদা সোহেল: আপনাকে এবং দ্যা ডেইলি ক্যাম্পাসের সাথে যুক্ত সকলকে ধন্যবাদ, একই সাথে দ্যা ডেইলি ক্যাম্পাসের অগ্রগতি ও সাফল্য কামনা করছি।\nদ্যা ডেইলি ক্যাম্পাস: আপনার শিক্ষাজীবন সম্পর্কে জানতে চাই?\nনাজমূল হুদা সোহেল: আমি লক্ষ্মীপুর জেলার হায়দরগঞ্জ তাহেরীয়া আর এম কামিল মাদ্রাসা থেকে দাখিল এবং আলিম পাশ করি। এরপর বাবার একান্ত ইচ্ছা অনুযায়ী চট্রগ্রামের আন্তর্জাতিক ইসলামী বিশ্ববিদ্যালয়ের দা’ওয়াহ এন্ড ইসলামিক স্টাডিজ বিভাগে ভর্তি হয়ে স্বর্ণপদক সহ স্নাতক ও স্নাতকোত্তর ডিগ্রী লাভ করি। এরপর স্কলারশিপ নিয়ে সৌদি আরবের কিং সাউদ বিশ্ববিদ্যালয় থেকে এ্যারাবিক ল্যাঙ্গুয়েজ টিচিং এর উপরও একটি উচ্চতর ডিগ্রী অর্জন করি। তারপর ইসলামী বিশ্ববিদ্যালয় (ইবি) থেকে ২০১৬ সালে এমফিল ডিগ্রী লাভ করি। আমার এমফিলের বিষয় ছিল “হিজাব ইন ইসলাম এন্ড ইটস ইমফেক্ট অন সোশ্যাল লাইফ”। এ বিষয়ে আমার একটি বাংলা বই প্রকাশের অপেক্ষায় আছে। বর্তমানে একই বিশ্ববিদ্যালয়ে পিএইচডিতে গবেষণারত আছি।\nদ্যা ডেইলি ক্যাম্পাস: আপনার শিক্ষকতা জীবনের শুরুটা কিভাবে?\nনাজমূল হুদা সোহেল: শিক্ষকতা ও গবেষণার প্রতি আমি বরাবরের মতো আগ্রহী ছিলাম। আমি সর্বপ্রথম ঢাকায় বাংলাদেশ ইসলামিক ‘ল’ রিসার্চ সেন্টারে গবেষণা কর্মকর্তা হিসাবে দেড় বছর কাজ করি। তারপর বাংলাদেশ ইনিস্টিটিউট অব ইসলামিক থ্যাট নামক গবেষণা প্রতিষ্ঠানে এ্যাসিস্ট্যান্ট ডিরেক্টর (রিসার্চ) পদে দু‘বছর কাজ করেছি। এরপর আন্তর্জাতিক ইসলামী বিশ্ববিদ্যালয় চট্রগ্রামের (আইআইইউসি) দা’ওয়াহ এন্ড ইসলামিক স্টাডিজ বিভাগে ২০১৪ সালের ১২ মার্চ লেকচারার হিসাবে যোগদান করি। বর্তমানে সাইন্সেস অব হাদিস এন্ড ইসলামিক স্টাডিজ বিভাগের চেয়ারম্যান হিসাবে দায়িত্ব পালন করছি।\nদ্যা ডেইলি ক্যাম্পাস: তাহলে দা’ওয়াহ এন্ড ইসলামিক স্টাডিজ বিভাগ থেকে সাইন্সেস অব হাদিস এন্ড ইসলামিক স্টাডিজ বিভাগের চেয়ারম্যান কিভাবে হলেন?\nনাজমূল হুদা সোহেল: হুম, আসলে দু’টো বিভাগেরই মেজর হলো ইসলামিক স্টাডিজ। আমি যখন দা’ওয়াহ এন্ড ইসলামিক স্টাডিজ বিভাগে লেকচারার হিসাবে যুক্ত হই। তখন সাইন্সেস অব হাদিস এন্ড ইসলামিক স্টাডিজ বিভাগ ছিল না। পরে যখন নতুন বিভাগের অনুমোদন হয়। তখন বিশ্ববিদ্যালয় কর্তৃপক্ষ আমাকে সেখানে স্থানান্তর করেন এবং পরবর্তীতে আমি এই বিভাগের চেয়ারম্যান হিসাবে গত ১ অক্টোবর থেকে দায়িত্ব পালন শুরু করি।\nদ্যা ডেইলি ক্যাম্পাস: জ্বী, আপনি সাইন্সেস অব হাদিস এন্ড ইসলামিক স্টাডিজ বিভাগের চেয়ারম্যান মনোনীত হওয়ায় আপনার অনূভূতি কি?\nনাজমূল হুদা সোহেল: আলহামদুলিল্লাহ, আমি শিক্ষকতা জীবনটাকে উপভোগ করি এবং এই বিভাগের চেয়ারম্যান হিসাবে মনোনীত হয়ে উচ্ছ্বসিত। তবে দায়িত্বভার তো থাকেই, দো’য়া করবেন আল্লাহ যেন আমার উপর অর্পিত দায়িত্ব যথাযথ ভাবে পালন করার তাওফিক দান করেন।\nদ্যা ডেইলি ক্যাম্পাস: নতুন বিভাগকে কী অবস্থায় পেয়েছেন?\nনাজমুল হুদা সোহেল: বিভাগে ছয়জন শিক্ষক ও একজন প্রশাসনিক কর্মকর্তাসহ দেশি-বিদেশি প্রায় দুইশত শিক্ষার্থী রয়েছে। যারা বাংলাদেশে থেকেও সৌদি আরবসহ বিদেশী বিশ্ববিদ্যালয় সমূহের সিলেবাসের আলোকে হাদিস শাস্ত্রে পাণ্ডিত্য ও উচ্চশিক্ষা গ্রহণ করতে চায় তাদের জন্য সাইন্সেস অব হাদিস অ্যান্ড ইসলামিক স্টাডিজ বিভাগ আদর্শ স্থান। এখানে রয়েছেন বিদেশী ডিগ্রীপ্রাপ্ত অভিজ্ঞ শিক্ষকমণ্ডলী, রয়েছে হাদিস ক্লাব, যার মাধ্যমে শিক্ষার্থীদের মেধা বিকাশের নানাবিধ আয়োজন করা হয়ে থাকে। বিএ অনার্স শেষে আমাদের বহু ছাত্র ইতিমধ্যে স্কলারশিপ নিয়ে সৌদি আরবসহ মধ্যপ্রাচ্যের দেশগুলোতে উচ্চতর শিক্ষা গ্রহণের জন্যে গমন করেছে।\nদ্যা ডেইলি ক্যাম্পাস: আপনি বিভাগীয় প্রধান হয়ে কি কি নতুনত্ব নিয়ে আসতে চান?\nনাজমুল হুদা সোহেল: আমি প্রথমত শিক্ষার্থীদেরকে তাদের একাডেমিক কার্যক্রমের পাশাপাশি বিষয়ভিত্তিক কো-কারিকুলাম এ্যাক্টিভিটিজের সাথে স্পেশালি সম্পৃক্ত করতে চাই। শিক্ষার্থীদের লেখনী শক্তি বৃদ্ধির জন্য আমরা হাদিস স্টাডিজ নামক ম্যাগাজিন ইতিমধ্যেই বের করেছি, সেটাকে আমি আরো বেশি সমৃদ্ধ করতে চাই। সেই সাথে হাদিস ক্লাবের মাধ্যমে আরবী বক্তৃতা, বিতর্ক প্রতিযোগিতা, সাধারণ জ্ঞানের আসর ও সুস্থ সংস্কৃতির চর্চার জন্য ইসলামী সংগীত, নাটিকা এবং শিক্ষামূলক সফরের আয়োজন করতে চাই। যাতে একজন ছাত্র তার মেধা বিকাশে অগ্রণী ভূমিকা পালন করতে পারে।\nদ্যা ডেইলি ক্যাম্পাস: সর্বশেষ প্রশ্নে আপনার পরিবার সম্বন্ধে জানতে চাইবো, যদি বলতেন?\nনাজমূল হুদা সোহেল: আমি বিবাহিত, আমার একটি পুত্র ও একটি কন্যা সন্তান রয়েছে। আমার সহধর্মিণী ঢাকার মানারাত ইন্টার্ন্যাশনাল কলেজে শিক্ষকতা করতেন, পরবর্তীতে পারিবারিক সিদ্ধান্তে চাকরি ছেড়ে দিয়ে এখন তিনি আমার সাথে চট্রগ্রামে থাকেন। আমার পরিবারে সহধর্মিণী, দু’সন্তান ও মা রয়েছেন।\nনাজমূল হুদা সোহেল: আপনাকে ও দ্যা ডেইলি ক্যাম্পাসকে ধন্যবাদ।\nবিশ্ববিদ্যালয় জীবনে পড়াশোনার পাশাপাশি প্রচুর গান চর্চা করতাম\nস্ত্রী-সন্তানকে খুব দেখতে ইচ্ছে করে সিদ্দিকুরের\nগানের মাঝে জীবনের অব্যক্ত কথা প্রকাশ পায়\nবই না পড়ায় জাতি হিসেবে পিছিয়ে রয়েছি


তানজিল আহমেদ খান জনি\n| আপডেট : ৩০ জানুয়ারি ২০১৯, ১৭:৪০ | প্রকাশিত : ৩০ জানুয়ারি ২০১৯, ১৭:২২\nসম্প্রতি রাজধানীর ধানমন্ডি মাইডাস সেন্টারে অনুষ্ঠিত হলো ফ্যাশন শো ‘ফ্লেবারস অব সিজন ফ্যাশন রানওয়ে ২০১৯’। তৃতীয় বারের মত আয়োজিত এই আসরেরও কৌশলগত পরিকল্পনাকারী হিসেবে কাজ করেছেন বাংলাদেশি-আমেরিকান ফ্যাশন ডিজাইনার হেনা চৌধুরী। ফ্যাশনের বিভিন্ন বিষয় নিয়ে ঢাকাটাইমসের মুখোমুখী হয়েছিলেন তিনি। সাক্ষাৎকার নিয়েছেন তানজিল আহমেদ খান জনি।\nফ্যাশন রানওয়ের এই আয়োজনের নাম ‘ফ্লেবারস অব সিজন ফ্যাশন রানওয়ে’ কেন?\nহেনা চৌধুরী: বাংলাদেশের ছয়টি ঋতুতে পরিবেশের যে রঙিন রূপ আমাদের নজর কাড়ে, সেই রঙগুলোকে প্রাধান্য দিয়ে আমাদের পোশাকে প্রাচ্য ও প্রাশ্চাতোর মিলন ঘটিয়ে একটু ফিউশন করার চিন্তা আমার বেশ কয়েক বছর ধরে ছিল। কারণ আমাদের মধ্যে একেকজন একেক ঋতু যেমনি পছন্দ করি, তেমনি একেক রঙ পছন্দ করি। আমি চেয়েছি সবকিছুর মিশেলে একটি ব্যতিক্রমধর্মী কিছু পোশাক ডিজাইন করে ঢাকার ফ্যাশনপ্রেমীদের উপহার দিতে। আর সেই থিম থেকেই এই নামকরণ।\nফ্লেবারস অব সিজন ফ্যাশন রানওয়ের এই আয়োজন প্রথম আসর থেকেই শুধুমাত্র তরুণদের নিয়েই কাজ করছেন। এখানে পরিচিত ফ্যাশন ডিজাইনারদের অনুপস্থিতি কেন?\nহেনা চৌধুরী: আমি শুরু থেকেই এক ঝাক নতুন মুখ নিয়ে কাজ করতে চেয়েছি। কারণ তরুন ফ্যাশন ডিজাইনাররা কাঁচা মাটির মত, তাদেরকে খুব সুন্দরভাবে প্রশিক্ষণ দেওয়া যায় এবং তরুণরা খুবই মেধাবী হয় বিধায় তারা খুব সহজেই সবকিছু নিজের আয়ত্বে নিতে সক্ষম। অন্যদিকে একটি পোশাক ডিজাইন করার সময় একজন ফ্যাশন ডিজাইনারকে অনেক প্রতিবন্ধকতার মুখোমুখী হতে হয়। সেই প্রতিবন্ধকতাকে অতিক্রম করতে পারলেই তিনি তার প্রজেক্টে সফলতা পান। এই প্রজেক্টের শুরু থেকেই আমি চেয়েছি নির্বাচিত তরুণ ফ্যাশন ডিজাইনাররা তাদের ফ্যাশন ক্যারিয়ারের শুরুতেই হাতে কলমে ফ্যাশন ডিজাইনের ভেতরের রস উপভোগের পাশাপাশি এর ভিতরের নিষ্ঠুর প্রতিযোগিতা ও প্রতিবন্ধকতার অভিজ্ঞতা অর্জন করুক।\nআপনি মার্কিন যুক্তরাষ্ট্রে অবস্থানরত তরুণ ফ্যাশন ডিজাইনার কিংবা সেখানে অবস্থানরত শুধুমাত্র বাংলাদেশি তরুন ফ্যাশন ডিজাইনারদের নিয়ে এই প্রজেক্টা করতে পারতেন। সেক্ষেত্রে এই প্রজেক্টের জন্য বাংলাদেশকেই কেন নির্বাচন করলেন?\nহেনা চৌধুরী: আমরা যারা বিদেশে থাকি তাদের প্রত্যেকের নিজের জন্মভুমি বাংলাদেশকে নিয়ে কাজ করার জন্য প্রাণে একটা টান থাকে। তবে ফ্যাশনের পশ্চিমা ট্রেন্ডের সঙ্গে বাংলাদেশের তরুণ মেধাবী ফ্যাশন ডিজাইনারদের পরিচয় করিয়ে দেওয়ার ইচ্ছে আমার বহু বছর ধরেই ছিল। আমরা এখন একটি গ্লোবাল ভিলেজে বাস করি। আমাদেরকে ঢাকায় বসে প্যারিস, মিলান কিংবা নিউইর্য়কে কেমন ধরনের ফ্যাশন ট্রেন্ড চলছে সেই তথ্য অবশ্যই জানতে হবে। বিশ্ব ফ্যাশনের সঙ্গে যদি আধুনিক তথ্য প্রযুক্তির যুগেও সেকেলে চিন্তায় আটকে থাকি তাহলে আমরা অনেক বেশি পিছিয়ে পড়বো। আমি যেহেতু মার্কিন যুক্তরাষ্ট্রে কয়েক যুগ ধরে আছি, বিভিন্ন ফ্যাশন প্রজেক্টে নিয়মিত কাজ করেছি, এখনও করছি তাই আমি চেয়েছি এমন একটা আয়োজনের মাধ্যমে তাদের সঙ্গে আমার কাজের অভিজ্ঞতা বিনিময় করতে এবং সারা বিশ্বে ফ্যাশন ডিজাইনের ক্ষেত্রে নতুন ট্রেন্ড নির্মাণে কাজ করার জন্য তাদেরকে উৎসাহী করতে। তবে কাজ করতে গিয়ে যেটা উপলদ্ধি করলাম তা হলো-বাংলাদেশের তরুণ ফ্যাশন ডিজাইনারা অনেক বেশি মেধাবী, তাদের জন্য শুধু সঠিক দিক নির্দেশনা প্রয়োজন।\nএই প্রজেক্টের মডেল নির্বাচনের ক্ষেত্রে প্রতিবন্ধকতা কেমন ছিলো?\nহেনা চৌধুরী: প্রতিবন্ধকতা তো অনেক ধরনের ছিল। সেগুলো বলতে চাই না। আমি যেহেতু চ্যালেঞ্জ নিতে পছন্দ করি, তাই প্রতিবন্ধকতাগুলো আমার কাজের স্পৃহাকে আরো বাড়িয়ে দিয়েছে।\nবিশ্বের বিখ্যাত সব ফ্যাশন শোতে পোশাকের ডিজাইনের মাধ্যমে কোন একটি জাতি বা রাষ্ট্রের সংস্কৃতি উপস্থাপিত হয়। যা সেই দেশের পর্যটন শিল্পে ইতিবাচক ভুমিকা ফেলে। কিন্তু বাংলাদেশ কেন এখনও কোন একটি নির্দিষ্ট পোশাক নিয়ে ফ্যাশন দুনিয়ায় নিজের আধিপত্য তৈরি করতে পারছে না?\nহেনা চৌধুরী: বাংলাদেশে ফ্যাশন ডিজাইনারের ধারনা এখানে খুব বেশি সময় ধরে আসেনি। প্রায় এক যুগ হল বলা যায়। এই সময়টা খুবই অল্প। এর আগে আমরা আমাদের কুটির শিল্প, জামদানি, বেনারসি, তাঁত, সিল্ক ইত্যাদি নিয়েই ছিলাম। কিন্তু যখন বাংলাদেশে গার্মেন্টস শিল্পের প্রসার হলো তখন আমাদের দেশে পশ্চিমা ডিজাইনের কাপড় দেশীয় কাপড়ের পাশাপাশি নিজের একটা স্থান দখল করলো।\nঅন্যদিকে ফ্যাশন ডিজাইনের উপর যে কয়েকটি বিশ্ববিদ্যালয় ও প্রতিষ্ঠান রয়েছে সেখানে তারা শিক্ষার্থীদের গার্মেন্টসের গুরুত্বপূর্ণ কাজগুলোর জন্য প্রশিক্ষিত করছেন। সেখানে তারা বিদেশি ক্রেতাদের নির্দেশনামত একটি পন্যের মান উন্নয়ন করে ক্রেতাদের কাছে বিক্রির জন্য প্রস্তত করেন। অথচ আমরা যারা ফ্যাশন ডিজাইনার তারা নিজেদের মেধা ও সৃজনশীল চিন্তা দিয়ে একটি ইউনিক পন্যের স্কেচ করি। তারপরে আমাদের মাথায় রাখতে হয় আমরা কোন পরিবেশের কোন ক্রেতার জন্য পন্যটি তৈরি করছি। সেই কারণে বাংলাদেশের ফ্যাশন ডিজাইনারদের মনের মধ্যে একটা দ্বন্দ্ব কাজ করছে, তা হলো তারা কি গার্মেন্টস শিল্পের জন্য কাজ করছেন নাকি তারা ফ্যাশন ডিজাইনার হিসেবে নিজেকে প্রতিষ্ঠিত করতে চায়। তবে আমার বিশ্বাস বাংলাদেশ খুব অল্প সময়েই বিশ্ব ফ্যাশনের বাজারে নিজের একটি ভালো অবস্থান অর্জন করবে।\nএই প্রজেক্ট নিয়ে ভবিষৎ পরিকল্পনা কি?\nহেনা চৌধুরী: সবার আগে চাই সারা বিশ্বে বাংলাদেশকে প্রতিনিধিত্ব করবে এমন ফ্যাশন ডিজাইনার তৈরি করা। আর লন্ডন ফ্যাশন উইক, প্যারিস ফ্যাশন উইক, মিলান ফ্যাশন উইক, টোকিও ফ্যাশন উইক কিংবা নিউইর্য়ক ফ্যাশন উইকের মত ফ্লেবারস অব সিজন ফ্যাশন রানওয়ের প্রজেক্টাকে নিয়ে যেতে চাই। যেখানে বাংলাদেশ ছাড়াও সারা বিশ্বের তরুণ ও মেধাবী ফ্যাশন ডিজাইনারা বিশ্বের বিভিন্ন প্রান্ত থেকে বাংলাদেশে এসে এই প্রজেক্টে অংশগ্রহণ করবেন।\nতরুণ ফ্যাশন ডিজাইনদের তৈরির নেপথ্যে তো কাজ করছেন। এবারের আসরে আপনার নিজেরও একটি ফ্যাশন কিউ ছিল। কবে নাগাদ ফ্যাশন রানওয়েতে আপনার সিগনেচার কালেকশনগুলো ঢাকার ফ্যাশনপ্রেমীরা উপভোগ করতে পারবেন?\nহেনা চৌধুরী: সবকিছু ঠিকঠাক থাকলে এই বছরেই হয়ত আমার সিগনেচার কালেকশনগুলো ঢাকার ফ্যাশনপ্রেমীরা দেখতে পারবেন।\nআমাদেরকে সময় দেওয়ার জন্য আপনাকে ধন্যবাদ।\nহেনা চৌধুরী: ঢাকাটাইমস এবং আপনাকেও ধন্যবাদ।


[Hot] এখন ঘরে বসে Bangladesh এর City Bank Account খুলেন খুব সহজে। কাগজ-কলমে ফর্ম পূরণ আর ডকুমেন্টস এর ঝামেলার দিন শেষ (২য়-পর্ব এবং শেষ পর্ব) | AmarTips.Mobi\nPosted on October 31, 2020 by Uzzal Mahamud\nএখন ব্যাংকে না গিয়ে ব্যাংক একাউন্ট খুলে ফেলুন ইনস্ট্যান্টালি। তাই লাইফকে আরো বাধাহীন করতে City Bank নিয়ে এলো এক অভিনব অ্যাপ। এখন যেকোনো সময়ে যেকোনো জায়াই থেকে সহজে কয়েকটি ধাপ অনুসরণ করে খুলে ফেলুন আপনার সিটি ব্যাংক একাউন্ট। সংগে উপভোগ করুন ইনস্ট্যান্ট লেনদেন। ইনস্ট্যান্ট চেকবুক রিকোয়েষ্ট, সিটি ব্যাংক এর যেকোনো ব্রাঞ্চ থেকে ইনস্ট্যান্ট ডেবিট কার্ড ও সিটিটাচ ডিজিটাল ব্যাংকিং সেবার জন্য ইনস্ট্যান্ট সাইন আপ। ব্রাঞ্চে গিয়ে কাগজ-কলমে ফর্ম পূরণ আর ডকুমেন্টস এর ঝামেলার দিন শেষ। ( সম্পূর্ণ ভাবে বুঝার জন্য এই পোস্ট টি দুইটি পর্বে ভাগ করা হয়েছে)\nতো শুরু করা যাক কি ভাবে একাউন্ট খুলবেন।\nপ্রথমে এখান থেকে অ্যাপটি ডাউনলোড করুন\nতার পর অ্যাপ অপেন করে এখানে ক্লিক করুন।\nপর আপনার Gmail এ সিটি ব্যাংক এর একাউন্ট নাম্বার পাঠিয়ে দিয়া হয়েছে তা কপি করেন।\nতার পর একাউন্ট নাম্বার অপশনে একাউন্ট নাম্বার টা বসে দিন এবং পরের অপশন গুলা একাউন্ট নাম্বার দিলে এমনিতেই পূর্ণ হয়ে যাবে তার পরে পছন্দের ইউজার আইডি তে ক্লিক করে আপনার ইচ্ছা মত একটা ইউজার নাম আইডি দিয়ে ইউজার আইডি তৈরি করে নিন যা একাউন্ট এ লগইন করার সময় লাগবে।\nপরবর্তী মেনু তে ক্লিক করুন।\nতার পর আপনার Gmail এ একটি পাসওয়ার্ড পাঠিয়ে দিয়া হবে তা কপি করেন।\nতার পর ইউজার আইডি আর পাসওয়ার্ড দিয়ে লগইন তে ক্লিক করুন।\nতার পর আপনার ইচ্ছা মত আপনি পাসওয়ার্ড সেট করে নিন।\nতার পর পরবর্তী তে ক্লিক করুন।\nআপনার ফোনে একটা verify code যাবে তা বসে দিয়ে পরবর্তী তে ক্লিক করেন।\nতার পর আপনার ইচ্ছা মত ৬ সংখ্যা পিন সেট করে নিন।\nতার পর সম্পন্ন তে ক্লিক করুন\nতার পর সম্পন্ন ভাবে আপনার সিটি ব্যাংক একাউন্ট খুলা হয়ে গেলো.\nPosted in অন্যান্যTagged ২য়পরব, Account, bangladesh, Bank, City, Hot, আর, এখন, এব, এর, কগজকলম, খব, খলন, ঘর, ঝমলর, ডকমনটস, দন, পরণ, পরব, ফরম, বস, শষ, সহজ\nএবার SSC এর প্রস্তুতি নিন টেন মিনিট স্কুলের সাথে । ৯,৫০০ টাকার কোর্স নিন মাত্র ৭৬০ টাকায়! (Coupon Offer)


৩০ অক্টোবর ২০২১ - দিনাজপুর নিউজ\nসরকারি চার উদ্ধারকারী জাহাজের দুটিই মেয়াদোত্তীর্ণ\n৩০ অক্টোবর ২০২১ News Desk\nমানিকগঞ্জের পাটুরিয়া ঘাটে ডুবে যাওয়ার তিনদিন পেরিয়ে গেলেও উদ্ধার করা সম্ভব হয়নি রো রো ফেরি আমানত শাহ। ফেরিটি ওঠাতে উদ্ধারকারী জাহাজ প্রত্যয় আসার কথা থাকলেও পদ্মার তীব্র স্রোত বাধা হয়ে দাঁড়ায় অত্যাধুনিক এ উদ্ধারকারী জাহাজের। অবশেষে কম ক্ষমতাসম্পন্ন হামজা ও রুস্তম দিয়ে ফেরিটি ওঠানোর ঘোষণা দিয়েছে অভ্যন্তরীণ নৌ-পরিবহন কর্তৃপক্ষ (বিআইডব্লিউটিএ)। দেশের নৌযান উদ্ধার কার্যক্রমে ব্যবহারের […]\nশনির দশা কাটছেই না এম এ মান্নান ফ্লাইওভারের\nশনির দশা যেন কাটছেই না চট্টগ্রাম মহানগরীর বহদ্দারহাট এমএ মান্নান ফ্লাইওভারের। যানজট নিরসনের জন্য নির্মাণ সাধন চট্টগ্রামের প্রথম এই ফ্লাইওভার উদ্বোধনের আগেই গার্ডার ধসে ১৪ জন প্রাণ হারিয়েছিল। তৈরি হয়ে যাওয়ার পর ২০১৭ সালে একটি র‌্যাম্প নামানো হয়, যা নিয়ে নগর পরিকল্পনাবিদরা তখনই বিরোধিতা করেছিলেন। বহদ্দারহাট থেকে টার্মিনালমুখী সেই র‌্যাম্পের দুটি পিলারে ফাটল দেখা দিয়েছে। […]\nশান্তি রক্ষার জন্য তো ঘরে ঘরে পুলিশ দিতে পারি না: স্বরাষ্ট্রমন্ত্রী\nস্বরাষ্ট্রমন্ত্রী আসাদুজ্জামান খান কামাল বলেছেন, শান্তি রক্ষার জন্য তো ঘরে ঘরে পুলিশ দিতে পারি না। ঘরে ঘরে যে জনগণ আছেন তারা যদি রিয়েল টাইম ইনফরমেশন দিতে পারেন তাহলে অনেক ঘটনা থেকেই আমরা বাঁচতে পারি। অনেক ঘটনা ঘটবে না। পুলিশ বাহিনীতে সাইবার ইউনিট আমরা করেছি কিন্তু সেটা ছোট আকারে আছে। দেশে সাইবার ক্রাইম (অপরাধ) যেভাবে উন্মোচিত […]\nসব বাধা পেরিয়ে আবারও মুখরিত হবে শিক্ষাপ্রতিষ্ঠানগুলো: দীপু মনি\nশিক্ষামন্ত্রী ডা. দীপু মনি বলেছেন, এখনো অনেক বাবা-মা ভয়ে আছেন- তাদের সন্তানকে স্কুল-কলেজে পাঠাবেন কি না। ফলে শিক্ষাপ্রতিষ্ঠানে শতভাগ উপস্থিতি না হওয়ার অন্যতম আনেকটি কারণ। শিক্ষামন্ত্রী আশা করছেন, সব বাধা পেরিয়ে আবারও মুখরিত হয়ে উঠবে দেশের শিক্ষাপ্রতিষ্ঠানগুলো। কমিউনিটি পুলিশিং ডে উপলক্ষে শনিবার সকালে চাঁদপুর জেলা শিল্পকলা একাডেমিতে জেলা পুলিশ আয়োজিত এক সমাবেশে শিক্ষামন্ত্রী এসব কথা […]\nদৌলতদিয়া ফেরিঘাটের জিরো পয়েন্ট থেকে ঢাকা-খুলনা মহাসড়কের প্রায় সাড়ে ৪ কিলোমিটার অংশজুড়ে কাঁচা পণ্যবাহী ট্রাকের দীর্ঘ সারি। এছাড়াও প্রায় আড়াই কিলোমিটার অংশজুড়ে রয়েছে যাত্রীবাহী বাসের দীর্ঘলাইন। শনিবার (৩০ অক্টোবর) সকাল থেকেই দৌলতদিয়া ফেরিঘাটে এই মহা যানজটের দুর্ভোগ দৃশ্যমান। গত ২৭ অক্টোবর রো রো ফেরি শাহ আমানত উল্টে যাওয়ায় পাটুরিয়ার ৫ নং ঘাটটি একেবারেই অকেজো হয়ে […]\nবিএনপি গণতান্ত্রিক মূল্যবোধের মূলোৎপাটন করেছে: কাদের\nসরকার নয়, বিএনপির পায়ের নিচেই মাটি নেই বলে মন্তব্য করেছেন আওয়ামী লীগ সাধারণ সম্পাদক এবং সড়ক পরিবহন ও সেতুমন্ত্রী ওবায়দুল কাদের। তিনি বলেছেন, তাদের পায়ের নিচে মাটি থাকলে তো তারা রাজপথে নামতো, নির্বাচনেও আসতো। ‘সরকারের পায়ের নিচে মাটি নেই’- বিএনপি নেতাদের এমন বক্তব্যের জবাবে শনিবার নিজ বাসভবনে ব্রিফিংকালে ওবায়দুল কাদের এসব কথা বলেন। আওয়ামী লীগের […]\nস্বাস্থ্য মন্ত্রণালয়ের ১৭ নথি গায়েবের ঘটনায় তদন্ত কমিটি গঠন\nস্বাস্থ্য ও পরিবারকল্যাণ মন্ত্রণালয়ের স্বাস্থ্য শিক্ষা বিভাগ থেকে ১৭টি নথি গায়েব হয়ে গেছে। ফাইল চুরির এই ঘটনায় মন্ত্রণালয়টির অতিরিক্ত সচিব (প্রশাসন অনুবিভাগ) মো. শাহ্ আলমকে প্রধান করে তিন সদস্যের তদন্ত কমিটি গঠন করা হয়েছে। কমিটির অন্য দুই সদস্য হলেন- মন্ত্রণালয়ের যুগ্মসচিব (চিকিৎসা শিক্ষা) মো. আহসান কবীর এবং উপসচিব (চিকিৎসা শিক্ষা-১) মোহাম্মদ আবদুল কাদের। পাঁচ কার্যদিবসের […]\nবাংলাদেশ মৌলিক স্বাধীনতার প্রতি গভীরভাবে প্রতিশ্রুতিবদ্ধ: রাবাব ফাতিমা\nজাতিসংঘে নিযুক্ত বাংলাদেশের স্থায়ী প্রতিনিধি রাষ্ট্রদূত রাবাব ফাতিমা বলেছেন, “বাংলাদেশ মানবাধিকার ও মৌলিক স্বাধীনতার নীতিসমূহের প্রতি গভীরভাবে প্রতিশ্রুতিবদ্ধ যার প্রতিফলন দেখা যায় জাতিসংঘের মানবাধিকার ব্যবস্থাপনাসমূহের সাথে আমাদের বিদ্যমান নিবিড় সম্পৃক্ততার মাধ্যমে”। শনিবার (৩০ অক্টোবর) জাতিসংঘ সাধারণ পরিষদে মানবাধিকার কাউন্সিলের রিপোর্টের উপর আয়োজিত এক সাধারণ বিতর্কে বক্তব্য প্রদানকালে একথা বলেন তিনি। তিনি বলেন, মানবাধিকার কাউন্সিলের সদস্য […]\nস্থানীয় সরকার মন্ত্রী তাজুল ইসলাম বলেছেন, রাজধানীর সবগুলো খালকে হাতিরঝিলের আদলে গড়ে তোলা হবে। এটা বাস্তবায়ন করা হলে ঢাকা বিশ্বের মধ্যে একটি আধুনিক দৃষ্টিনন্দন, বাসযোগ্য নগর হবে। শনিবার (৩০ অক্টোবর) বঙ্গবন্ধু আন্তর্জাতিক সম্মেলন কেন্দ্রে বাংলাদেশ ইনস্টিটিউট অব প্লানার্স (বিআইপি) আয়োজিত ‘ইন্টারন্যাশনাল কনফারেন্স অন আরবান অ্যান্ড রিজিওনাল প্ল্যানিং-২০২১’-এর উদ্বোধনী অনুষ্ঠানে তিনি এ তথ্য জানান। প্রধান অতিথির […]\nগোপালগঞ্জে ছাত্রীকে কুপ্রস্তাব দেওয়ায় প্রধান শিক্ষকের গণধোলাই\nগোপালগঞ্জের কোটালীপাড়া উপজেলায় এক ছাত্রীকে কুপ্রস্তাব দেওয়ায় ২২নং শৌলদহ মুশুরিয়া সরকারি প্রাথমিক বিদ্যালয়ের প্রধান শিক্ষক গুরুদাস মিস্ত্রীকে সাময়িকভাবে বহিষ্কারসহ ওই বিদ্যালয় থেকে প্রত্যাহার করা হয়েছে। এর আগে ওই ছাত্রীর মা নারীদের ডেকে এনে ওই শিক্ষককে পিটিয়ে অবরুদ্ধ করেন। গুরুদাস মিস্ত্রীকে সাময়িকভাবে বহিষ্কার ও ২২নং শৌলদহ মুশুরিয়া সরকারি প্রাথমিক বিদ্যালয় থেকে প্রত্যাহারের বিষয়টি নিশ্চিত করেছেন উপজেলা […]


দেবহাটায় ঘুমের মধ্যে গৃহবধুর কান কেটে নেয়ার অভিযোগ! - ডেইলি সাতক্ষীরা\nHome » দেবহাটায় ঘুমের মধ্যে গৃহবধুর কান কেটে নেয়ার অভিযোগ!\nদেবহাটাফিচারভিন্ন স্বা‌দের খবর\nজানু ১৭, ২০২১0মন্তব্য 764 ভিউ\nদেবহাটা ব্যুরো : দেবহাটায় ঘুমের মধ্যে গৃহবধুর কান কেটে নিয়ে গেলো কে বা কারা। আহত গৃহবধুকে সখিপুরস্থ উপজেলা স্বাস্থ্য কমপ্লেক্সে ভর্তি করা হয়েছে। এ ব্যাপারে ঐ গৃহবধুর স্বামী বাদী হয়ে দেবহাটা থানায় একটি অভিযোগ দায়ের করেছেন। পুলিশ ঘটনাস্থল পরিদর্শন করেছে। অভিযোগ মতে, শনিবার রাতে দেবহাটা উপজেলার সখিপুর গ্রামের আনারুল ইসলামের স্ত্রী মেহেরুন্নেছা (২০) রাতের খাওয়া দাওয়া সেরে ঘুমিয়ে পড়ে। রাত সাড়ে ১০ টার দিকে মেহেরুন্নেছার ঘুমের মধ্যে বাড়িতে আর কেউ না থাকার সুযোগে কে বা কারা মেহেরুন্নেছার ডান সাইডের কান কেটে দিয়ে যায়। এসময় মেহেরুন্নেছার চিৎকারে পাড়া পড়শিরা আসলে দুর্বৃত্তরা পালিয়ে যায়। পরে স্থানীয়রা মেহেরুন্নেছাকে নিয়ে সখিপুরস্থ দেবহাটা উপজেলা স্বাস্থ্য কমপ্লেক্সে ভর্তি করে। পরবর্তীতে তাকে সাতক্ষীরা মেডিকেল কলেজ হাসপাতালে নিয়ে কান সেলাই করে আবারো দেবহাটা সখিপুর স্বাস্থ্য কমপ্লেক্সে ভর্তি করা হয়। এ ঘটনায় পরবর্তীতে দেবহাটা থানার পুলিশ ঘটনাস্থল পরিদর্শন করেছে। আহত গৃহবধুর স্বামী আনারুল ইসলাম এ ব্যাপারে দেবহাটা থানায় একটি লিখিত অভিযোগ দায়ের করেছেন। দেবহাটা থানার ওসি বিপ্লব কুমার সাহা ঘটনাটি দুঃখজনক উল্লেখ করে জানান, উক্ত ঘটনার বিষয়ে একটি অভিযোগ পেয়েছি। তদন্তপূর্বক আইনগত ব্যবস্থা গ্রহণ করা হবে।


Shirshendu Mukhopadhyay Corona Positive : The veteran writer tested corona positive Shirshendu Mukhopadhyay Corona Positive : মালদহ থেকে ফিরে সর্দি-কাশি! করোনা পজিটিভ শীর্ষেন্দু মুখোপাধ্যায় – News18 Bangla\nShirshendu Mukhopadhyay Corona Positive : মালদহ থেকে ফিরে সর্দি-কাশি! করোনা পজিটিভ শীর্ষেন্দু মুখোপাধ্যায়\nমালদহ থেকে ফিরে সর্দি-কাশি! করোনা পজিটিভ শীর্ষেন্দু মুখোপাধ্যায়\nShirshendu Mukhopadhyay Corona Positive : সম্প্রতি মালদহ গিয়েছিলেন তিনি। সেখান থেকে ফেরার পর থেকেই উপসর্গ দেখা যায়। টেস্ট করার পরে তাঁর রিপোর্ট আজ মঙ্গলবার পজিটিভ এসেছে।\n#কলকাতা: বাংলার করোনা সংক্রমণ রীতিমতো উদ্বেগ তৈরি করেছে। প্রতিদিন করোনা আক্রান্তের সংখ্যা লাফিয়ে বাড়ছে। এবার করোনা আক্রান্ত হলেন প্রবীণ সাহিত্যিক শীর্ষেন্দু মুখোপাধ্যায় (Shirshendu Mukhopadhyay Corona Positive)। সম্প্রতি মালদহ গিয়েছিলেন তিনি। সেখান থেকে ফেরা পর থেকেই উপসর্গ দেখা যায়। টেস্ট করার পরে তাঁর রিপোর্ট আজ মঙ্গলবার পজিটিভ এসেছে।\nজানা যাচ্ছে, ২ জানুয়ারি মালদহে যান বইমেলার উদ্বোধনের জন্য। কিন্তু স্থগিত হয় মালদহ বইমেলা। বাড়ি ফিরে আসেন সাহিত্যিক। তার পরেই কাশি, সর্দি ও দুর্বলতা ও স্বাদহীনতার মতো কিছু উপসর্গ দেখা যায় শীর্ষেন্দু মুখোপাধ্যায়ের মধ্যে (Shirshendu Mukhopadhyay Corona Positive)। সন্দেহ হওয়ায় করোনা RTPCR টেস্ট করান তিনি। আজ সেই রিপোর্ট পজিটিভ আসে। নিজের বাড়িতেই আইসোলেশনে আছেন তিনি। স্বাভাবিক ভাবেই বর্ষীয়ান লেখকের করোনা আক্রান্ত হওয়ার খবরে উদ্বেগ প্রকাশ করেছেন তাঁর অনুরাগীরা। অনেকেই তাঁর দ্রুত আরোগ্য কামনা করেছেন।\nপ্রসঙ্গত, ২০২১ এর ২৭ অগাস্ট প্রয়াত হন শীর্ষেন্দু মুখোপাধ্যায়ের (Shirshendu Mukhopadhyay) স্ত্রী সোনামন মুখোপাধ্যায়। তাঁর মৃত্যুকালে বয়স হয়েছিল ৮০। বহু বছর ধরেই ফুসফুসের রোগে আক্রান্ত ছিলেন সোনামন। সিওপিডি-র রোগী হিসাবে নিয়মিত চিকিৎসা চলত তাঁর।\nআরও পড়ুন- করোনা আক্রান্ত লতা মঙ্গেশকর, ভর্তি হাসপাতালের আইসিইউ-তে\nকিছুক্ষণ আগেই সুর সম্রাজ্ঞী লতা মঙ্গেশকরের করোনা আক্রান্ত হওয়ার খবর প্রকাশ্যে এসেছে। তিনি মুম্বইয়ের ব্রিচক্যান্ডি হাসপাতালে ভর্তি হয়েছেন এবং আইসিইউ-তে রয়েছেন তিনি। তাঁর জন্য আলাদা করে মেডিকেল বোর্ড গঠন হয়েছে। অনুরাগীরা উদ্বেগ প্রকাশ করেছেন লতা মঙ্গেশকরের করোনা আক্রান্ত হওয়ার খবরে।\nআরও পড়ুন- করোনা আক্রান্ত ইমন চক্রবর্তী! প্রথম টেস্টে নেগেটিভ হওয়ার পরেও কোভিড পজিটিভ গায়িকা\nবাংলার বিনোদন জগতে প্রায় রোজই করোনা আক্রান্ত হচ্ছেন অনেকে। রবিবার করোনা আক্রান্ত হওয়ার খবর দিয়েছেন গায়িকা ইমন চক্রবর্তী। প্রথম বার টেস্টে নেগেটিভ এলেও পরে তাঁর রিপোর্ট পজিটিভ আসে। এছাড়াও ঋতুপর্ণা সেনগুপ্তও করোনা আক্রান্ত হয়েছিলেন ৮ জানুয়ারি। তবে আজই করোনামুক্ত হওয়ার খবর দিয়েছেন তিনি।


জনগণের আস্থায় না থাকাটাই বিএনপির ব্যর্থতা বলে মন্তব্য করেছেন দলটির চেয়ারপারসনের উপদেষ্টা অ্যাডভোকেট তৈমুর আলম খন্দকার। শুক্রবার (৩১ মে) রাতে একাত্তর টিভির টক শো ‘একাত্তর জার্নাল’-এর ভিডিও কনফারেন্সে যোগ দিয়ে এমন মন্তব্য করেন তিনি। এর আগে বিএনপির স্থায়ী কমিটির সদস্য গয়েশ্বর চন্দ্র রায় বলেন, বিএনপির পাঁচ এমপির শপথ নেওয়ার পেছনে বড় কারণ ছিল তাদের লোভ। এরা একটা দিনের জন্য বলেছেন যে, বিএনপি চেয়ারপারসন খালেদা জিয়া মুক্ত না হলে সংসদে যাবো না? এই পাঁচজনের কেউ বলেছেন? বলেন নাই। তাহলে তাদের সংসদে যাওয়াটা জরুরি। বেগম জিয়ার মুক্তিটা কিন্তু জরুরি না।’\nগয়েশ্বরের এমন মন্তব্য নিয়ে জানতে চাওয়া হলে তৈমুর আলম খন্দকার বলেন, বিএনপির পাঁচ এমপির সংসদে যোগদান নিয়ে অনেক কথা আছে। দলের নেতৃবৃন্দই বিষয়টিকে ঘোরপ্যাঁচের মধ্যে নিয়ে গেছেন। প্রথমে বহিষ্কার করা হলো। পরে আবার যোগ দেওয়া হলো। এসব নিয়ে আমরা নিজেরা যতই রাখঢাক রেখে কথা বলতে চাই; কিন্তু জনগণ তো তার মুখ বন্ধ রাখে না। জনগণ তো কথা বলেই। তাদের আলাদা একটা কনসেপশন আছে। জনগণকে পক্ষে না রেখে, তাদের আস্থায় না থাকাটাই আমাদের (বিএনপির) ব্যর্থতা।\nবারবার রাজনৈতিক সিদ্ধান্ত পরিবর্তনের কারণে বিএনপির প্রতি জনগণের কোনো আস্থা নেই। যে দল নিজেরাই নিজেদের সিদ্ধান্ত পরিবর্তন করে তাদের প্রতি জনগণের আস্থা থাকে কিভাবে? বিএনপির এমন ব্যর্থতার এবং বিএনপির প্রতি জনগণের অনাস্থার কারণ জানতে চাইলে অ্যাডভোকেট তৈমুর বলেন, মির্জা ফখরুল সাহেব একজন বিলাসী রাজনীতিবিদ। উনার রাজনীতি শীতাতপ নিয়ন্ত্রিত কক্ষে বসে প্রাঞ্জল বক্তব্য আর প্রয়োজনে চোখের পানি ফেলা পর্যন্তই। উনি দলকে ইন্সট্রাক্ট (পরিচালনা) করতে ব্যর্থ হয়েছেন।'


মুখ মোছার ভেজা টিস্যু ত্বকের ক্ষতি করতে পারে? - The Dhaka Times\nমুখ মোছার ভেজা টিস্যু ত্বকের ক্ষতি করতে পারে?\nOn Oct 29, 2021 Last updated Oct 26, 2021\nদি ঢাকা টাইমস্ ডেস্ক ॥ প্রচণ্ড গরমে ঘেমে আমরা ব্যাগের ভেতরে থাকা হাতের কাছের ভেজা টিস্যু সহজেই ব্যবহার করি ত্বকের ঘাম মোছার জন্য। কিন্তু আমরা কী জানি এটি আমাদের ত্বকের ক্ষতি হচ্ছে?\nইংরেজিতে এটিকে বলে ‘ওয়েট টিস্যু’। এটি দিয়ে মুখ মুছে নিলেই বেশ আরাম পাওয়া যায়। ঠাণ্ডা ঠাণ্ডা ভাব\nও কোনো ধুলাবালি লেগে থাকে না, মুখও সম্পূর্ণ পরিষ্কার দেখায়। তবে এই জাতীয় টিস্যু কী আমাদের ত্বকের জন্য আদৌ স্বাস্থ্যকর?\nসম্প্রতি ইংল্যান্ডের একটি জার্নালে এই ভেজা টিস্যুর প্রভাব নিয়ে এক নিবন্ধ প্রকাশিত হয়েছে। সেখানে পরিসংখ্যান দিয়ে দেখানো হয়েছে যে, যারা নিয়মিত এই জাতীয় টিস্যু ব্যবহার করে থাকেন, তাদের ত্বক ক্রমশ রুক্ষ হয়ে যেতে পারে। ত্বকের যে সাধারণ তার কারণ এতে জীবাণু প্রতিরোধকারী এক ধরনের রাসায়নিক ব্যবহার করা হয়ে থাকে। সেটি ত্বকের জন্য মোটেও ভালো নয়।\n‘ওয়েট টিস্যু’ ব্যবহার করার সমস্যাগুলো:\n# এতে জীবাণু প্রতিরোধক এবং সুগন্ধি হিসেবে যে সব রাসায়নিক ব্যবহার করা হয়, তার অনেকগুলোই ত্বকের জন্য ক্ষতি করে। এসবের কারণে ত্বক রুক্ষ হয়, সেইসঙ্গে ত্বকের স্বাভাবিক অবস্থাও হারায়। বিশেষ করে শিশুদের ত্বকে অ্যালার্জির সমস্যাও হতে পারে।\n# এই জাতীয় টিস্যু ব্যবহার করলে কী আদৌ জীবাণুর সংক্রমণ কখনও কমতে পারে? নাকি উল্টোটা ঘটতে পারে? বহু চিকিৎসকের মতে, এই টিস্যুর মধ্যে জীবাণু আরও জমে থাকে। ক্রমশ তা বংশবৃদ্ধিও করে। তখন এটি সংক্রমণের কারণ হয়ে দাঁড়ায়। যা আপনার ত্বকে দীর্ঘমেয়াদী সমস্যারও সৃষ্টি করতে পারে।\n# বেশিরভাগ ক্ষেত্রেই দেখা যায় যে, এই টিস্যু ব্যবহার করার পর বাড়ি ফিরে ত্বক পরিষ্কার করার প্রয়োজনীয়তা অনেকেই অনুভবও করেন না। যে কারণে ত্বকের ময়লা সম্পূর্ণ পরিষ্কার না হয়ে ত্বকেই তা রয়ে যায়।\n# টিস্যু হলেও এই ‘ওয়েট টিস্যু’ কোনোমতেই কাগজ নয়। বরং এতে প্লাস্টিকের তন্তুও থাকে। এই তন্তু পরিবেশের জন্য ও স্বাস্থ্যের জন্যও ক্ষতিকারক বটে। তথ্যসূত্র: আরটিভি।\ndamage the skinWet tissue to wipe the faceত্বকের ক্ষতিভেজা টিস্যুমুখ মোছা\nএটিই আমাদের গ্রাম-বাংলা\nচেহারার আমূল পরিবর্তন আনতে যা করবেন


অনলাইনে যা এড়ানো প্রয়োজন-206086 | Bangladesh Pratidin\nঅনলাইনে যা এড়ানো প্রয়োজন\nইন্টারনেট সম্পর্কিত আইনগুলো প্রতিনিয়ত বদলে যাচ্ছে। তাই এ বিষয়ে যে আইনগুলো রয়েছে সেগুলো জানা কঠিনই বটে। গান ডাউনলোড করা থেকে শুরু করে টরেন্ট বা ওই জাতীয় কোনো সাইট থেকে লেটেস্ট হিন্দি বা বাংলা সিনেমা ডাউনলোড, সবই কিন্তু বেআইনি। তবু আমরা করে চলেছি এসব, আইনের চোখে ধুলো দিয়ে। যেসব কাজ ইন্টারনেটে করা একেবারেই আইন বিরুদ্ধ তা পাঠকদের সামনে তুলে ধরা হবে এবার। তবে এক্ষেত্রে একটা বিষয় বলে রাখা দরকার যে সব সময়ই যে আমরা জেনে বুঝেই এই ভুলগুলো করে থাকি এমন নয়। তাই কিছু কিছু বিষয় অনলাইনে এড়িয়ে চলা উচিত অর্থাৎ যেগুলো করণীয় নয়। এছাড়া এসব কাজ অনেকটাই বেআইনি। এ বিষয়ে রইল বেশকিছু পরামর্শ—\nসিনেমা এবং গান ডাউনলোড : আগেও বলা হয়েছে যে, বিভিন্ন সাইট থেকে গান বা সিনেমা ডাউনলোড করা কিন্তু সম্পূর্ণ বেআইনি। সেই কারণেই তো অনেক দেশ ইতিমধ্যেই টরেন্ট সাইটটি নিষিদ্ধ করে দিয়েছে। তবু যেন থামতে চাইছে না এই নিষিদ্ধ কাজ। তাই অতিরিক্ত সচেতন হওয়াটা জরুরি।\nগাড়ি চালানোর সময় মেসেজ করবেন না : এটা যে খারাপ অভ্যাস, সেটা আমাদের সবারই জানা। তবু যেন ছাড়তে ইচ্ছা করে না। একথা আমরা ভুলে যাই যে কোনো পরিবহন, তা গাড়ি হোক কী বাইক বা সাইকেল, চালানোর সময় মোবাইলে কথা বললে বা টেক্সট করলে মারাত্মক বিপদের আশঙ্কা থাকে।\nবিজ্ঞাপনকে আটকে দেওয়া : ইন্টারনেটে ঝড় তোলা বেশিরভাগ সাইটই বিজ্ঞাপনের মাধ্যমে পয়সা উপার্জন করে থাকে। তাই ইন্টারনেট ব্যবহারের সময় অ্যাড ব্লকার ব্যবহার করা একেবারেই উচিত নয়।\nসাইটে বিক্রি করে তা আয়ের অংশ হিসেবে না দেখানো : আজকাল অনেক সাইটেই পুরনো জিনিসপত্র বিক্রি করা যায়। আর এ কাজ আমরা অনেকেই করে থাকি। কিন্তু কজন এসব বিক্রি থেকে উপার্জিত অর্থ নিজের আয়ের অংশ হিসেবে দেখান? হিসাব করলে সংখ্যাটা যে খুব বেশি হবে না, তা বলার অপেক্ষা রাখে না। তবে অনেকেরই এ বিষয়টা মাথায় থাকে না যে এই অল্প পরিমাণ আয়ও দেখানো জরুরি। তাই এভাবে নিজের আয়ের অংশ হিসেবে এমন উপার্জনকে না দেখানো ঠিক নয়।\nনকল আই পি অ্যাড্রেস ব্যবহার : নিজেকে মুখোশের আড়ালে রেখে দিতে অনেকেই নকল পরিচয়, এমনকি নকল আইপি অ্যাড্রেস ব্যবহার করে থাকেন। অনেকে আবার বেআইনি কাজ করার জন্যও এমনটা করে থাকেন। যারা এমন করে তাদের জানিয়ে রাখি, এ ধরনের কাজ কিন্তু বেআইনি।\nলাইক-স্ট্যাটাস নিয়ে কিছু কথা : লাইক-কমেন্ট-শেয়ার-স্ট্যাটাস! এই শব্দগুলো শোনার পর মুহূর্তের মধ্যেই চোখের সামনে ভেসে ওঠে একটিই নাম জনপ্রিয় সামাজিক যোগাযোগ মাধ্যম ফেসবুক। বর্তমানে ফেসবুকের প্রতি আকৃষ্ট নেই এমন মানুষের দেখা মেলা ভার। প্রযুক্তির যুগে সবাই কম-বেশি এই সোশ্যাল নেটওয়ার্কিং সাইটের সঙ্গে জড়িত। গবেষণায় উঠে এসেছে, অধিকমাত্রায় ফেসবুক ব্যবহার মানসিক ও শারীরিক স্বাস্থ্যহানির আশঙ্কা রয়েছে। যারা স্বাস্থ্যজনিত কারণে ভুগছেন, তারা অনেক ক্ষেত্রে ফেসবুকের শরণাপন্ন হন। আর তাতে আরও হিতেবিপরীত হচ্ছে। তাই লাইক পাওয়া ও ঘনঘন স্ট্যাটাস দেওয়ার জন্য ফেসবুকে সময় কাটানো উচিত। সূত্র : ইন্টারনেট।\nযে বিপজ্জনক অ্যাপগুলো সরিয়ে নিয়েছে গুগল-ফেসবুক\nচাঁদের উল্টো পিঠে লাল মাটির সন্ধান\nঅ্যান্ড্রয়েড ফোনের স্টোরেজ বাঁচানোর সহজ উপায়\nপেট্রলে নয়, পানি দিয়েই চলবে গাড়ি!\nশুরু হলো ‘সাইবার সিকিউরিটি চ্যালেঞ্জ


ঈর্ষা :: সায়ন্ন্যা দাশদত্ত ও সমরজিত সিনহা\nকইয়ের থেকেও নির্মম কাঁটা ,সাজিয়ে রাখছ ড্রেসিংরুমে । সেন্স ভালো । কমলা পর্দার পাশে উদগ্র বেগুনী মিথ্যে । শয্যায় রেখেছ বামফ্রন্ট মেনিফেস্টো । কাকে চাইছ ?দাবির বাবা কে ? বাপবিহীন মেয়েটা বিকলাঙ্গ ,গতজন্মের পাপ । আহা এসব সাজিয়ে ফেলেছ ! চরম সেন্স তোমার । কবার মিলন ,বিয়ের আগে ? কতবড় সেই পাপ ? শিশুটি ক্রেশে কাঁদল অনেকক্ষণ । ভুলে গিয়েছে বাবা এবং মা ।\nপরজন্মে বুলেট রেখে যেও ,যে বিদ্ধ করবে যত্নশীল ছক !\nআমি চাইছি । আমি চাইছি বারংবার পাহাড়ের মতো বাধা হয়ে যেতে । পালকবিহীন বাধা । উড়তে জানেনা । কেবল স্থবির । কান্না নেই । গিলে ফেলেছে নরকের মতো শোধ ,এখন কেবল দেখছে । এই দেখার বামপাশ ঘিরে হাঁটতে হাঁটতে তোমরা উইকএন্ডে গেলে । তুলে নিচ্ছ বীভৎস লাল সাবান । ঘষে ফেলবে সমস্ত বাড়তি কালির কথা । অথচ আমি দাঁড়িয়ে আছি মুখেই । কিচ্ছু নেই ...ক্ষিদে ,তেষ্টা ,ঘাম !কেবল জঘন্য নীলের মতো গিলে খাচ্ছি ....গিলে খাচ্ছি তোমাদের নবীন বাসা ।\nআরেক বাঁকের মুখেই ভেসে যাচ্ছে ঘরবাড়ি । তোমার প্রেমিকার মিথ্যেমিথ্যে সংসার লন্ডভন্ড ক্রোধে । দুর্নিবার খরার শেষে প্রস্তুতি দাবানল । বিবর্ণ মহিষগুলি নেমে গিয়েছে জলে , ক্রমাগত দোজখের পাশে । শীতলপাটি ভক্ষণ করছেন উই ,আমার বিগত আত্মীয় । এই লগ্নে দাঁড়িয়ে তোমরা কুড়িয়ে আনছ তেজপাতা ,ফেনা ওঠা সমূহ বিষ ....নিধনের মুখোমুখি তোমাদের অসহায় সংসার !আমি তালি বাজিয়ে হাসছি !\nছাগবলি হয় কালীপুজোয় । ছাগ, কালী, বলি, সব মূলত প্রতীক । এই প্রতীক কবিতা বা শিল্পে আলাদা ব্যঞ্জনা বয়ে আনে । ভ্যান গঘের ছবির ঐ হলুদ রঙের মত । এই ব্যঞ্জনা অনুভবের, উপলব্ধির । ছাগ মানে ছাগল নয়, ষড়রিপু । এটা উপলব্ধি করতে পারেনি, বলে, কালীপুজোয় ছাগল বা পাঁঠাবলির প্রচলন করেছে ব্রাহ্মণকূল । এই ব্রাহ্মণ শব্দটিও প্রতীক, এক ইশারা । সকলেই ব্রাহ্মণ নয়, কেউ কেউ ব্রাহ্মণ । যারা রিপুবলি দিতে পেরেছিল আলোর সাধন করে ।\nএকজন কবির কাজ ঐ আলোর সাধনা করা । এই আপ্তবাক্যটিকে যদি শিরোধার্য করি, দেখা যাবে, বৈষ্ণব কবিদের অনেকেই রিপুপথ পার হয়ে যাত্রা করেছেন অনন্তের পথে । তারপরও, আমরা লক্ষ্য করি, ষড়রিপুর চলাচল কবিতায় থেকে গেছে । যা এড়িয়ে যাওয়া সম্ভব নয়, বলে, আমি মনে করি ।\nকেন আমি তা মনে করি ? বাজার সংস্কৃতি, এই মুহূর্তে, গ্রাস করে নিচ্ছে আমাদের স্বপ্ন এবং দুঃস্বপ্ন, আমাদের ইচ্ছা ও অনিচ্ছা । আমরা আর সাধক নই, বরং ভোগী । ফলে, ষড়রিপু আমাদের নিয়ন্ত্রক না হোক, প্রভাবিত করার ক্ষমতা ধরে । কাম, লোভ, ক্রোধ, ঈর্ষা আমাদের রক্তে । না হলে, জীবনানন্দ দাশ-এর ঐ বিখ্যাত পংক্তি আমরা পেতাম না । সুরঞ্জনা ঐখানে যেও নাকো তুমি ।\nজীবনানন্দ ঈর্ষার মত এক রিপুকেও ব্যবহার করেছেন তার কবিতায় । রবীন্দ্রনাথের দুর্যোধন জোর গলায় বলেছেন, ঈর্ষা মহতের ধর্ম । এর আগে বৈষ্ণব কবিদের কবিতায় তা লক্ষ্য করেছি আমরা ।\nতারপরও, প্রশ্ন উঠবে, কেন ঈর্ষা কবিতার বিষয় হয়ে উঠবে ? কবিতা বিষয়াতীত, ইশারা মাত্র, যে ইশারা অনুভূতির সন্তান । সে কেন বিষয়াধীন হবে ?


শ্রীরামপুরের ‘ডাচ দুর্গা’ ও গণেশ-যিশুর গল্প - Prohor\nকৌশিক মজুমদার | October 13, 2021\nউনিশ শতকের গোড়ার দিকে কলকেতা, চুঁচড়ো আর চন্দননগরের বাবুদের বাড়ির ঠাকুরঘরে এক নতুন দুর্গা ঠাঁই পেলেন। এক অর্থে এঁদের ‘সাহেব দুর্গা’ বলা চলে। অষ্টাদশ শতকে বাংলার ইউরোপিয় কলোনিগুলো ভরে যেতে থাকে বিদেশি আঁকিয়েতে। তাঁরা রীতিমতো স্টুডিয়ো খুলে পত্রিকায় বিজ্ঞাপন দিয়ে ছবি আঁকার বায়না নিতেন। তাঁদের দামও ছিল বেশ চড়া। ১৭৯৮ সালের এপ্রিল মাসে কলকাতা গেজেটে মিস্টার মরিস নামে এক শিল্পীর বিজ্ঞাপন থেকে জানতে পারি, শুধু মাথা আঁকাতে খরচ ১৫ সোনার মুদ্রা, আর ফুল লেন্থের বেলায় সেটাই বেড়ে হয় ৮০ স্বর্ণমুদ্রা। কিন্তু টাকা নিয়ে বাবুরা কবে আর ভেবেছে? কিছুদিন নিজেদের ছবি আঁকানোর পর বাবুদের শখ জাগে ইউরোপিয়দের দিয়ে দেশি দেবদেবীর ছবি আঁকানোর। এটাও সত্যি, তেল রঙে তখন তাঁদের জুড়ি ছিল না। এদিকে কলকাতার ইংরেজ শিল্পীদের তখন বেজায় দেমাক। মাটিতে পা পড়ে না। আবার চুঁচুড়া, চন্দননগর, শ্রীরামপুরের মতো ছোটো ছোটো ইউরোপিয় কলোনির আঁকিয়েরা এদিক থেকে অনেক বেশি সহজলভ্য ছিলেন, তাঁরা প্রথম কমিশন নিয়ে হিন্দু দেবদেবীর ছবি আঁকতে শুরু করেন। এ এক অদ্ভুত ব্যাপার। ভারতীয় পুরাণের সঙ্গে ফিউশান ঘটল ইউরোপিয় শৈলীর। পরে এই ঘরানার নাম ‘ডাচ বেঙ্গল আর্ট’ বলা হলেও এতে ফরাসি, ওলন্দাজ এমনকি ইংরেজ আর ভারতীয়দের অবদানও ছিল।\nকেমন ছিল এই ডাচ বেঙ্গল পেইন্টিং? প্রায় সব ছবিই তেলরঙে আঁকা। দেবদেবীদের ভাবভঙ্গি সবই পুরাণ থেকে নেওয়া হলেও রঙের ব্যবহার, অ্যানাটমি ইত্যাদিতে ইউরোপিয় পোর্টেট বা ল্যান্ডস্কেপ আর্টের প্রভাব স্পষ্ট। অনেকসময় কোনো ঘটনাকেও ধরা হত এই ধরনের ছবিতে। কালীঘাটের পট বা মিনিয়েচারের চেনা ছক থেকে বেরিয়ে এইসব ছবি অনেক বেশি নাটকীয়। কুরুক্ষেত্রের যুদ্ধ, বিষ্ণুর অনন্তশয্যা থেকে শুরু করে কৃষ্ণলীলা বা যশোদা জননী, সবই ঠাঁই পেত এইসব ছবিতে। যেহেতু ছবি আঁকতেন ইউরোপীয়রা, তাই অনেকসময় রেফারেন্স হিসেবে সরাসরি ইউরোপীয় ছবিকেই আশ্রয় করা হত। সবচেয়ে ভালো উদাহরণ ডাচ বেঙ্গল পেইন্টিং এর দ্রৌপদীর বস্ত্রহরণ। একটু খেয়াল করলেই দেখা যাবে, শিল্পী সরাসরি এফ সি লুইসের আঁকা মহীশূরের মহারাজার দরবারের ছবিটাকে একটু বদলে হস্তিনাপুরের রাজসভা বানিয়ে দিয়েছেন।\nএই শিল্পীরাই যখন দুর্গা আঁকেন, তখন তিনিও কিছুটা সাহেবি রূপ নেন। চুঁচুড়া থেকে পাওয়া তিনটি দুর্গার কথা আলোচনা করা যাক। তিনটি তিন রকম। প্রথমটিতে দেবীকে ত্রিশূল হাতে মহিষাসুরকে বধ করতে দেখা যাচ্ছে। দেবীর চোখেমুখে কালীঘাটের পট-সদৃশ কোমলতার বদলে ইউরোপিয় কাঠিন্য। পিছনে চালচিত্রের পরিবর্তে পর্বত, জঙ্গল, যেমন পশ্চিমা ছবিতে থাকে। দ্বিতীয়টি গণেশজননী দুর্গার। দুর্গার মুখ থেকে শুরু করে গণেশের ভাব, সবেতেই অবিকল ম্যাডোনা আর যিশু যেন ফুটে উঠেছেন। আসলে ভারতীয় সংস্কৃতির নানা গল্পের মধ্যে তাঁরা চেনা রূপকে খুঁজে পেতে চাইতেন, আর তাঁরই প্রকাশ ঘটত তাঁদের এই ছবিগুলোতে। চুঁচুড়াতে পাওয়া একটা অদ্ভুত তৈলচিত্রের কথা বলে শেষ করি। ছবিটি উনিশ শতকের শেষ দিক বা বিশ শতকের একেবারে শুরুতে আঁকা। এখানে দুর্গার সঙ্গে একই ফ্রেমে কল্কি অবতারকে দেখা যাচ্ছে। শুধু দেখাই যাচ্ছে না, তলায় লেখা ‘দুর্গাস্বাৎ কল্কিঅবতার’ বা কল্কিরূপী দুর্গা। এই ছবিটি অনন্য। কারণ অন্য কোথাও এভাবে দুর্গার সঙ্গে কলির শ্রেষ্ঠ অবতারকে জুড়ে দিতে দেখা যায়নি। খুব সম্ভব এটি কমিশনড কাজ। কোন খেয়ালি জমিদার বা বাবুর ফরমায়েসমাফিক আঁকা। কিন্তু ভাগ্যিস আঁকা হয়েছিল! নইলে এমন ক্রস ইউনিভার্স আমরা পেতাম কোথায়? আবার অন্য এক ছবিতে দুর্গার বিসর্জনে ইউরোপের ট্যাপেস্ট্রির ভাব একটু খেয়াল করলেই দেখতে অসুবিধে হয় না।\nসাহেবি দুর্গার কথা এখানেই শেষ করা যেত। একটা কথা এখানে বলা প্রয়োজন। ডাচ বেঙ্গল ঘরানার প্রভাব কিন্তু সুদূরপ্রসারী। এইসব ইউরোপিয়দের কাছে বেশ কিছু বাঙালি শিক্ষা নিতেন। কালে কালে তাঁরাও একই পদ্ধতিতে এমনভাবে আঁকতে শুরু করলেন যে, খুব ভালো চোখ ছাড়া তফাৎ করা মুশকিল হত। এঁদের মধ্যে একমাত্র বামাপদ বন্দ্যোপাধ্যায় ছাড়া কারও নাম বিশেষ জানা যায় না। দুঃখের বিষয়, এইসব অমূল্য ছবির বেশিরভাগই যেহেতু বাবুদের খেয়ালে আঁকানো, বাবুয়ানির পতনের সঙ্গে সঙ্গে ছবিতে পোকায় কেটেছে, নষ্ট হয়েছে, এখনও আমাদের জানার বাইরে রয়ে গেছে কত ছবি। যখন থেকে ক্রিস্টি বা সদবিতে এইসব ছবি কোটি কোটি টাকায় বিক্রি হতে শুরু করল, তখনই বাঙালি ঘর থেকে ঝেড়ে মুছে এইসব ছবি বার করতে গিয়ে দেখল বড্ড দেরি হয়ে গেছে। কিন্তু এসব কিচ্ছু না। ডাচ বেঙ্গল দেবীদের নিয়ে খাঁটি কথাটা বলেছেন রামানন্দ বন্দ্যোপাধ্যায়—‘ইউরোপীয়দের থেকে তেলরঙের কৌশল শিখিয়া বাঙালী তাঁহাকে নিজস্ব ঢঙে, নিজস্ব বিষয়ে প্রয়োগ করে। মিথ্যা বলিব না, ইউরোপীয়রাই ভারতীয়দের তেলরঙে আঁকা শিখাইয়াছে।’\nProhorTilottamasamvabFestivalDurga PujoSupplementKaushik Majumdar\nPrevious News অর্ধনারীশ্বর-আরাধনা ও রূপান্তরকামী-বৃহন্নলাদের শারদীয়া Next News সোভিয়েত পতনের পরেও শেষ হয়নি ঠান্ডা যুদ্ধ, নতুন করে শুরু প্রস্তুতি


বকশিবাজারের আশেপাশেও ভিড়তে পারেনি বিএনপি নেতাকর্মীরা! – আওয়ার নিউজ\nবকশিবাজারের আশেপাশেও ভিড়তে পারেনি বিএনপি নেতাকর্মীরা!\nদলের চেয়ারপারসনের আদালতে হাজিরার দিন বিএনপি ও তার অঙ্গ সংগঠনের নেতাকর্মীদের উপস্থিতি থাকতো চোখে পড়ার মতো।\nকিন্তু প্রশাসনের কড়াকড়ির কারণে এখন আর আগের মতো নেতাকর্মী বকশিবাজারের অস্থায়ী আদালতের আশপাশে ভিড়েন না বা ভিড়তে দেয়া হয়না। এমনকি ঢাকা মেডিকেল মোড়ে বিএনপির নেতাকর্মীরা দাঁড়াতে চাইলেও পুলিশ সেখান থেকে তাদের সরিয়ে দেয়।\nবৃহস্পতিবার বকশিবাজারের অস্থায়ী আদালতে দুর্নীতির অভিযোগের দুই মামলায় হাজিরা দিতে যান বেগম খালেদা জিয়া।সকাল ১০টার দিকে তিনি আদালতে উপস্থিত হন।\nঅন্য সময়ের মতো এবারও খালেদা জিয়ার উপস্থিতিকে কেন্দ্র করে প্রশাসনের পক্ষ থেকে ওই এলাকায় নিরাপত্তা বলয় তৈরি করা হয়।\nবকশিবাজারের আশপাশের এলাকায় মোতায়েন করা হয় বিপুল সংখ্যক পুলিশ। পুলিশ ও র‌্যাব সদস্যদের প্রস্তুত রাখা হয় আদালত প্রাঙ্গণে।\nএছাড়া আদালতের আশপাশের সড়কে টহলে রাখা হয় র‌্যাব সদস্যদের।\nশুধু তাই নয়, বকশিবাজারের আলীয়া মাদরাসা মাঠের আশপাশের ভবনগুলোর ছাদেও পুলিশ সদস্যদের দায়িত্ব পালন করতে দেখে গেছে।\nঅন্য সময় খালেদা জিয়ার আদালতে উপস্থিতির দিন বিএনপির অনেক শীর্ষ নেতাসহ অঙ্গ সংগঠনের বিপুল সংখ্যক নেতাকর্মী আদালতের আশপাশে অবস্থান নিতেন। অনেকে আবার সমর্থকদের জড়ো করে শীর্ষ নেতাদের কাছে নিজের শক্তির জানান দিতেন।\nকিন্তু এবারের চিত্র সম্পূর্ণ উল্টো। সব মিলিয়ে এক থেকে দেড়শোর মতো নেতাকর্মীকে সকাল থেকে বকশিবাজারের আশপাশে ঘোরাঘুরি করতে দেখা গেছে।\nওই এলাকায় সকাল থেকে যাদের দেখা গেছে তারা হলেন বিএনপির সহ-সাংগঠনিক সম্পাদক অ্যাডভোকেট আব্দুস সালাম আজাদ, সহ-দপ্তর সম্পাদক আসাদুল করিম শাহীন, শ্রমিক দল সভাপতি আনোয়ার হোসেন, মুক্তিযোদ্ধা দলের সভাপতি ইশতিয়াক আজিজ উলফাত, মৎসজীবী দলের সভাপতি মাহতাব উদ্দিন প্রমুখ।\nএদিকে সকালের দিকে বকশিবাজার মোড়ে ছাত্রদল ও মহিলা দলের কয়েকজন নারী কর্মীরা অবস্থান করলেও পুলিশ তাদের সরিয়ে দেয়। পরে তারা মেডিকেল মোড়ে গিয়ে দাঁড়ালে সেখান থেকেও তাদের সরে যেতে বলে।\nএরআগে বেলা সাড়ে ১১টার দিকে মেডিকেল মোড়ে বিএনপি নেতারা কিছুক্ষণ অবস্থান করলেও পুলিশ বেশিক্ষণ তাদের দাঁড়াতে দেয়নি। পরে সবাইকে সরিয়ে দিলে নেতাকর্মীরা চাঁনখারপুল মোড়ের দিকে চলে যায়।\nযদিও আইনশৃঙ্খলা বাহিনীর পক্ষ থেকে দাবি করা হয়েছে, যাতে করে কোনো অপ্রীতিকর পরিস্থিতির সৃষ্টি না হয় সেজন্য তারা কাজ করছেন। নেতাকর্মীদের জটলা করতে দিচ্ছেন না। কারণ এর আগে খালেদা জিয়ার আদালতে উপস্থিতিকে কেন্দ্র করে সরকার সমর্থক ও বিএনপি কর্মীদের সংঘর্ষের ঘটনা ঘটে।।\nনাম প্রকাশে অনিচ্ছুক লালবাগ জোনের একজন পুলিশ কর্মকর্তা বলেন, “ওই সংঘর্ষের পর যাতে এর পূণরাবৃত্তি না ঘটে সে কারণেই একটু কড়াকড়ি আরোপ করা হয়েছে। সামনের দিনগুলোতে এটা বজায় থাকবে।”\nরাজধানী, রাজনীতি Comments Off on বকশিবাজারের আশেপাশেও ভিড়তে পারেনি বিএনপি নেতাকর্মীরা! সংবাদটি প্রিন্ট করুন\n« বাস ও ট্রেনে উঠলে বমিভাব হয়? জেনে রাখুন প্রতিকার (পূর্বের সংবাদ)\n(পরের সংবাদ) প্রেমিকের সঙ্গে বেড়াতে গিয়ে প্রেমিকা গণধর্ষণের শিকার »


বিএনপির গণ-অনশন কর্মসূচি পালন | রাজনীতি | The Daily Ittefaq\nবিএনপির গণ-অনশন কর্মসূচি পালন\nইত্তেফাক ডেস্ক১৫ ফেব্রুয়ারী, ২০১৮ ইং ০১:৩৫ মিঃ\nবিএনপি চেয়ারপার্সন খালেদা জিয়ার মুক্তির দাবিতে গতকাল বুধবার কেন্দ্রীয় কর্মসূচির অংশ হিসেবে দেশের বিভিন্ন স্থানে অনশন কর্মসূচি পালন হয়েছে। এদিকে কর্মসূচি চলাকালে রাজবাড়িতে বিএনপি ও তার অঙ্গ সংগঠনের তিন নেতাকে আটক করেছে পুলিশ। ইত্তেফাকের স্থানীয় অফিস, প্রতিনিধি ও সংবাদদাতার পাঠানো খবর।\nবরিশাল:কেন্দ্রীয় কর্মসূচির অংশ হিসেবে গতকাল দিনব্যাপী অনশন কর্মসূচি পালন করেছে জেলা ও মহানগর বিএনপি। নগরীর অশ্বিনী কুমার টাউন হলে কর্মসূচি চলাকালে উপস্থিত ছিলেন বিএনপির যুগ্ম মহাসচিব মজিবর রহমান সরোয়ার, সাংগঠনিক সম্পাদক (বরিশাল বিভাগ) বিলকিস আক্তার জাহান শিরিন, জেলা দক্ষিণ বিএনপি সভাপতি এবায়দুল হক চাঁন, জেলা উত্তর বিএনপির সভাপতি মেজবাহ উদ্দিন ফরহাদ, মহানগর বিএনপির ভারপ্রাপ্ত সাধারণ সম্পাদক জিয়াউদ্দিন সিকদার প্রমুখ।\nগাজীপুর:বিএনপি চেয়ারপার্সন খালেদা জিয়ার মুক্তির দাবিতে গতকাল জেলায় গণঅনশন কর্মসূচি পালন হয়েছে। গাজীপুর জেলা বিএনপির উদ্যোগে শহরের রাজবাড়ি রুটের দলীয় কার্যালয়ে এ কর্মসূচি পালন করা হয়। কর্মসূচিতে জেলা বিএনপির সিনিয়র যুগ্ম সম্পাদক মো. সোহরাব উদ্দিন, বিএনপি নেতা শাহ রিয়াজুল হান্নান, প্রভাষক বশির উদ্দিন, বশির আহমেদ বাচ্চু, কাজী মাহবুবুল আলম গোলাপ, আনোয়ারুল ইসলাম, আব্দুল মোতালেব, শাখাওয়াত হোসেন সেলিম, আনোয়ারা বেগম, গুলনাহার বেগম, হারুনুর রশিদ, সাবেক ছাত্রদল নেতা হুমায়ূন কবীর রাজু প্রমুখ অংশ নেন।\nটাঙ্গাইল:কেন্দ্রীয় কর্মসূচির অংশ হিসেবে গতকাল অনশন কর্মসূচি পালন করেছে জেলা বিএনপি। শহরের ভিক্টোরিয়া রোডে দলীয় কার্যালয়ে এ কর্মসূচি পালন হয়। এতে সভাপতিত্ব করেন জেলা বিএনপির সভাপতি কৃষিবিদ সামছুল আলম তোফা। সঞ্চালনা করেন জেলা বিএনপির সাধারণ সম্পাদক অ্যাডভোকেট ফরহাদ ইকবাল। বক্তব্য রাখেন সহ-সভাপতি ছাইদুল হক ছাদু, আতাউর রহমান জিন্নাহ, কৃষক দলের সাধারণ সম্পাদক মাহমুদুল হক সানু, জিয়াউল হক শাহীন, সাংগঠনিক সম্পাদক শফিকুর রহমান শফিক প্রমুখ।\nরাজবাড়ী:খালেদা জিয়ার মুক্তির দাবিতে গতকাল অনশন কর্মসূচি পালন করেছে জেলা বিএনপি। আজাদী ময়দানের জেলা বিএনপির কার্যালয়ে দুই ঘণ্টাব্যাপী অনশন কর্মসূচি পালন করা হয়। কর্মসূচি শেষে দৌলতদিয়া ইউনিয়ন বিএনপির দপ্তর সম্পাদক ফজলুল হক, দৌলতদিয়া ইউনিয়ন ছাত্রদলের সাংগঠনিক সম্পাদক মাহবুব আলম এবং যুবদলের সাধারণ সম্পাদক রেজাউল করিমকে আটক করে পুলিশ। কর্মসূচিতে রাজবাড়ী জেলা বিএনপির সভাপতি আলী নেওয়াজ মাহমুদ খৈয়ম, রাজবাড়ী-২ আসনের সাবেক সংসদ সদস্য নাছিরুল হক সাবু, জেলা বিএনপির সহ-সভাপতি মো. রোকনুদ্দিন চৌধুরী, অ্যাডভোকেট আব্দুল গফুর প্রমুখ অংশগ্রহণ করেন।\nকিশোরগঞ্জ:খালেদা জিয়ার মুক্তির দাবিতে গতকাল রথখলা ময়দানে গণঅনশন কর্মসূচি পালন করেছে জেলা বিএনপি। এ সময় বক্তব্য রাখেন জেলা বিএনপির সহ-সভাপতি মো. আমিরুজ্জামান, সিনিয়র সহ-সাধারণ সম্পাদক খালেদ সাইফুল্লাহ সোহেল, সহ-সাধারণ সম্পাদক অ্যাডভোকেট বদরুল মোমেন মিঠু, সাংগঠনিক সম্পাদক আমিনুল ইসলাম আশফাক প্রমুখ।\nমেহেরপুর:কেন্দ্রীয় কর্মসূচির অংশ হিসেবে গতকাল অনশন কর্মসূচি পালন করেছে জেলা বিএনপি। এতে নেতৃত্ব দেন জেলা বিএনপির সভাপতি মাসুদ অরুন। উপস্থিত ছিলেন জেলা বিএনপির সহ-সভাপতি আব্দুর রহমান, আনছারুল হক, ইলিয়াছ হোসেন, শেখ সাঈদ আহমেদ প্রমুখ। কর্মসূচি পরিচালনা করেন পৌর বিএনপির সভাপতি জাহাঙ্গীর বিশ্বাস।\nনেত্রকোনা:খালেদা জিয়ার মুক্তির দাবিতে গতকাল শহরের মোক্তারপাড়ায় প্রেসক্লাব সড়কে পাবলিক হলের সামনে জেলা মহিলা দলের আহ্বায়ক ও বিএনপির কেন্দ্রীয় কমিটির সদস্য ড. আরিফা জেসমিন নাহিনের নেতৃত্বে অনশন কর্মসূচি পালন করা হয়। এ সময় বিএনপি সদস্য রেবেকা আক্তার রুবী, আফিয়া বিলকিছ পান্না, আফরোজা মনসুর, নাসিমা বেগম, হালিমা খাতুন, ফাতেমা আক্তার, সেলিনা বেগম প্রমুখ উপস্থিত ছিলেন।\nবাগেরহাট:জেলা বিএনপির উদ্যোগে অনশন কর্মসূচি পালন হয়েছে। কেন্দ্রীয় কর্মসূচির অংশ হিসেবে জেলা বিএনপির কার্যালয়ের সামনে গতকাল এ আয়োজন করা হয়। এ সময় বক্তব্য দেন জেলা বিএনপির সভাপতি এমএ সালাম, সাংগঠনিক সম্পাদক মোজাফফর রহমান আলম প্রমুখ। কর্মসূচিতে জেলার ৯টি উপজেলার বিএনপি ও তার অঙ্গ সংগঠনের নেতা-কর্মীরা অংশগ্রহণ করেন।\nমাগুরা:খালেদা জিয়ার মুক্তির দাবিতে অনশন কর্মসূচি পালন করেছে জেলা বিএনপি। বুধবার সকাল ১০টা থেকে শহরের শহীদ মিন্টু সড়কে জেলা বিএনপির কার্যালয়ে এই কর্মসূচি পালন করা হয়। জেলা বিএনপির যুগ্ম-আহ্বায়ক আহসান হাবীব কিশোরসহ স্থানীয় বিএনপি নেতৃবৃন্দ এতে অংশ নেন।\nবরগুন (উত্তর): কেন্দ্রীয় কর্মসূচির অংশ হিসেবে গতকাল অনশন কর্মসূচি পালন করেছে বরগুনা জেলা বিএনপি। স্থানীয় বিএনপি কার্যালয়ের সামনে জেলা বিএনপির সভাপতি মো. নজরুল ইসলাম মোল্লার সভাপতিত্বে এ সময় বক্তব্য রাখেন সাধারণ সম্পাদক অ্যাডভোকেট মো. হালিম, সাংগঠনিক সম্পাদক সফিকুজ্জামান মাহফুজ প্রমুখ।\nনাঙ্গলকোট (কুমিল্লা):কেন্দ্রীয় কর্মসূচির অংশ হিসেবে গতকাল উপজেলা কার্যালয়ের সামনে অনশন কর্মসূচি পালন করেছে স্থানীয় বিএনপি। এ সময় নাঙ্গলকোট উপজেলা বিএনপি যুগ্ম আহ্বায়ক একেএম নুরুল আফসার নয়ন, আদ্রা ইউনিয়ন বিএনপি সভাপতি শহীদ উল্ল্যাহ, জোড্ডা ইউপি বিএনপি সাবেক সভাপতি আবদুর রশিদ দৌলখাড় ইউপি বিএনপি সভাপতি আবদুল মতিন, মৌকরা ইউপি বিএনপি সভাপতি মাস্টার মাহবুবুল হক প্রমুখ উপস্থিত ছিলেন।\nনবীনগর (ব্রাহ্মণবাড়িয়া):খালেদা জিয়ার মুক্তির দাবিতে গতকাল পৃথক দুস্থানে অনশন কর্মসূচি পালন করেছে উপজেলা বিএনপি। উপজেলা বিএনপির একাংশ প্রেসক্লাব চত্বরে ওবাইদুল হক লিটনের সভাপতিত্বে বক্তব্য রাখেন কেন্দ্রীয় কৃষক দলের যুগ্ম সম্পাদক তকদীর হোসেন মো. জসীম, সাইদুল হক সাঈদ, মো. মলাই মিয়া, রাজিব এহসান চৌধুরী পাপ্পু প্রমুখ। অপরদিকে বিএনপি অপর একাংশ সমবায় মার্কেটের সামনে আবু সাঈদের সভাপতিত্বে বক্তব্য রাখেন উপজেলা চেয়ারম্যান ও উপজেলা বিএনপির সভাপতি সফিকুল ইসলাম, সেক্রেটারি আনিছুল হক মঞ্জু, মফিজুর রহমান মুকুল, হযরত আলী প্রমুখ।\nমধুখালী (ফরিদপুর):কেন্দ্রীয় কর্মসূচির অংশ হিসেবে গতকাল অনশন কর্মসূচি পালন করেছে উপজেলা বিএনপি। রেলগেটে বিএনপির কার্যালয়ের সামনে এ কর্মসূচির আয়োজন করা হয়। উপজেলা বিএনপির সভাপতি চৌধুরী রাকিব হোসেন ইরানের সভাপতিত্বে এ সময় বক্তব্য রাখেন উপজেলা বিএনপির সাধারণ সম্পাদক মো. আবুল কাশেম আবুল, যুগ্ম-সাধারণ সম্পাদক বাবলু কুমার রায়, মো. শরিফুল ইসলাম, সাংগঠনিক সম্পাদক মো. হায়দার আলী মোল্যা, উপজেলা যুবদলের যুগ্ম-আহ্বায়ক মো. ইয়াছিন বিশ্বাস, পৌর বিএনপির সাংগঠনিক সম্পাদক ইলিয়াস বিশ্বাস জাপান, থানা ছাত্রদলের ইকবাল হোসেন ইকবাল প্রমুখ।


সপ্তাহে তিনদিন রসুন-দুধ পান করার বিস্ময়কর সাত উপকারিতা! সপ্তাহে তিনদিন রসুন-দুধ পান করার বিস্ময়কর সাত উপকারিতা!\nপ্রকাশিত : ১৩ আগস্ট , ২০২০ ৮:১৯ পূর্বাহ্ন সর্বশেষ আপডেট : প্রকাশিত : ১৩ আগস্ট , ২০২০ ৮:১৯ পূর্বাহ্ন\nদুধ স্বাস্থ্যের জন্য খুবই উপকারী নিশ্চয়ই জানেন? সেই স’ঙ্গের রসুনের গু’ণাগু’ণও কম নয়। অনেকেই দুধের স’ঙ্গে হলুদ মিশিয়ে পান করেন। যা বেশ উপকারী। তবে জানেন কি, রসুন-দুধেরও রয়েছে জাদুকরী উপকারিতা!\nরসুন-দুধ আমা’দের দে’হের নানা জটিল রোগ প্রতিরোধ করতে সহায়তা করে। বিশেষ করে করো’নাকালে রসুন-দুধ পান করা খুব জরুরি।\nএটি আমা’দের দে’হের রোগ প্রতিরোধ ক্ষমতাকে শক্তিশালী করে। চলুন এবার জেনে নেয়া যাক রসুন-দুধের বিস্ময়কর উপকারিতা সম্পর্কে-\n> রসুন-দুধ অ্যাজমা প্রতিরোধে কাজ করে। > স’প্তাহে তিনদিন রসুন-দুধ পানে নিউমোনিয়া কমতে থাকে।\nআরও পড়ুন: জেনে নিন না’রী’দের ১০ টি গো*প*ন আ*কা*ঙ্ক্ষা! যা কাউকে জানতে দেয় না!\n> এই পানীয় শরীরের বাজে কোলেস্টেরলের পরিমাণ কমায়। > নিয়মিত এই পানীয় পান করলে আর্থ্রাইটিসের সমস্যা কমবে।\n> রসুন-দুধ ঘু’মের সমস্যা প্রতিরোধে বেশ উপকারী। > ঠাণ্ডা-কাশি কমাতে এই পানীয় খুব কার্যকরী।\n> এটি প্রজননক্ষমতা বাড়াতে সাহায্য করে।\nরসুন-দুধ তৈরি করাও বেশ সহজ। এটি খুব অল্প সময়ে আর সামান্য উপকরণেই তৈরি করা যায়। দেরি না করে চলুন জেনে নেয়া যাক কীভাবে রসুন-দুধ তৈরি করবেন-\nউপকরণ: দুই কাপ দুধ, খোসা ছাড়ানো ১০ কোয়া থ্যাতলানো রসুন, দুই থেকে তিন চা চামচ চিনি, এক কাপ পানি।\nআরও পড়ুন: কি’শমি’শ খে’লে দূ’র হবে ৮টি ক’ঠি’ন রো’গ\nপ্রণালী: একটি পাত্রে দুধ ও পানি মিশিয়ে এতে রসুন দিন। এরপর এটি চুলায় ফুটিয়ে নিন। দুধ জ্বা’ল দিতে দিতে অর্ধেক পরিমান হলে নামিয়ে নিন। এরপর মিশ্রণটিতে চিনি মেশান। দুধ উষ্ণ গরম থাকতেই পান করুন।\nপ্রকাশিত : ২৩ সেপ্টেম্বর , ২০২০ ১২:০১ অপরাহ্ন


জাফলংয়ে পাথর ভাঙ্গা শিল্পে শিশু শ্রম নিরসনে উদ্বুদ্ধকরণ সভা | Kazirbazar.com\nজাফলংয়ে পাথর ভাঙ্গা শিল্পে শিশু শ্রম নিরসনে উদ্বুদ্ধকরণ সভা\nজাফলংয়ে পাথর ভাঙ্গা শিল্পে শিশু শ্রম নিরসনে উদ্বুদ্ধকরণ সভা অনুষ্ঠিত হয়েছে। মঙ্গলবার দুপুরে জাফলংয়ের মামার বাজারে একটি রেস্টুরেন্টে স্থানীয় জনপ্রতিনিধি, স্টোন ক্রাশার মিল মালিক ও শ্রমিকদের সমন্বয়ে এ সভা অনুষ্ঠিত হয়।\nবাংলাদেশ কলকারখানা ও প্রতিষ্ঠান পরিদর্শন অধিদপ্তর সিলেট এবং বাংলাদেশ লেবার ফেডারেশন এর যৌথ আয়োজনে অনুষ্ঠিত এ উদ্বুদ্ধকরণ সভায় সভাপতিত্ব করেন স্থানীয় ইউপি সদস্য আব্দুল কাদির। বিএলএফ উত্তর সিলেট শাখার সাধারণ সম্পাদক শফিকুল ইসলামের পরিচালনায় প্রধান অতিথি হিসেবে বক্তব্য রাখেন কলকারখানা ও প্রতিষ্ঠান পরিদর্শন অধিদপ্তর সিলেট এর শ্রম পরিদর্শক মো. আব্দুল্লাহ আল মামুন।\nএ সময় বিশেষ অতিথি হিসেবে বক্তব্য রাখেন কলকারখানা ও প্রতিষ্ঠান পরিদর্শন অধিদপ্তর সিলেট এর শ্রম পরিদর্শক মো. ফজলুর রহমান, গোয়াইনঘাট প্রেসক্লাবের যুগ্ম সাধারণ সম্পাদক মো. করিম মাহমুদ লিমন, স্টোন ক্রাশার মিল মালিক মকবুল হোসেন, সেলিম মিয়া, জয়নাল আবেদিন প্রমুখ।\n← সিলেট চেম্বারে ইইউ’র প্রতিনিধিদলের মতবিনিময় ॥ বাংলাদেশে ইউরোপিয়ান ইউনিয়নের সরাসরি বিনিয়োগ বৃদ্ধির সম্ভাবনা রয়েছে\nদেশের উন্নয়নে নৌকার কোনো বিকল্প নেই –আশফাক আহমদ →


কীভাবে এলজি জি5ক্যান্ট প্রেরণ এবং পাঠ্য বার্তাগুলি গ্রহণ করতে হবে [সমস্যা সমাধানের গাইড]\nআপনার LG G5 (# LGG5) যা আর পাঠ্য বার্তাগুলি প্রেরণ এবং গ্রহণ করতে পারে না সেটিকে কীভাবে # সমস্যা সমাধান করতে হবে তা বুঝুন এবং শিখুন।\nআপনার ফোনটি এখনও # এসএমএস পেতে পারে তবে একটিটি প্রেরণ করতে না পারলে কী করবেন।\nকীভাবে কোনও জি5ঠিক করতে হবে যা পাঠ্য বার্তাগুলি গ্রহণ করতে পারে না তবে সমস্যা না করে পাঠাতে পারে।\nআপনার LG G5 যা সমস্যার বার্তা বা এমএমএস ছবি পাঠাতে বা গ্রহণ করতে পারে না তার কীভাবে সমস্যা সমাধান করবেন তা শিখুন।\nসর্বাধিক প্রাথমিক বৈশিষ্ট্যগুলির মধ্যে একটি হওয়ায়, পাঠক বার্তাটি সহজেই প্রেরণ করা যায় যতক্ষণ না ফোনের কোনও ক্যারিয়ারের দ্বারা সরবরাহ করা একটি শালীন পরিষেবা এবং ব্যবহারকারীর অ্যাকাউন্ট ভাল অবস্থানে থাকে। এলজি জি5এর মতো শক্তিশালী এবং প্রিমিয়াম স্মার্টফোনটির জন্য এটি লজ্জাজনক যা বাইট সাইজের পাঠ্য বার্তাটি প্রেরণ ও গ্রহণ করতে সক্ষম হয় না।\nএই পোস্টে, আমি এই সমস্যাটি সমাধান করব কারণ ইতিমধ্যে আমরা এই সমস্যাটি সম্পর্কে আমাদের পাঠকদের কাছ থেকে কিছু অভিযোগ পেয়েছি। আসলে, এটি সমস্ত স্মার্টফোন জুড়ে তাদের অপারেটিং সিস্টেম এবং প্রযুক্তিগত বৈশিষ্ট্য নির্বিশেষে ব্যাপকভাবে ছড়িয়ে পড়ে।\nএই নিবন্ধটি কীভাবে সমস্যা সমাধান করবেন এবং আশা করি যে নিম্নলিখিত সমস্যাগুলি সমাধান করবেন সে সম্পর্কে আপনাকে গাইড করবে:\nএলজি জি5পাঠ্য বার্তা প্রেরণ ও গ্রহণ করতে পারে না\nএলজি জি5পাঠ্য বার্তা প্রেরণ করতে পারে না তবে গ্রহণ করতে পারে\nএলজি জি5গ্রহণ করতে পারে না তবে পাঠ্য বার্তা প্রেরণ করতে পারে\nএলজি জি5এমএমএস বা ছবি বার্তা প্রেরণ / গ্রহণ করতে পারে না\nকীভাবে এলজি জি5ক্যান্ড প্রেরণ এবং পাঠ্য বার্তাগুলি গ্রহণ করতে হবে\n“ আমি নতুন এলজি জি5কিনেছি এবং এটি সক্রিয় হওয়ার মাত্র3দিন পরে। আমার সরবরাহকারী আমাকে বলেছিলেন যে আমার ফোন নম্বরটি পোর্টিংয়ে 24 থেকে 48 ঘন্টা সময় লাগবে তবে আমি খুব শীঘ্রই টেক্সট বার্তা পাঠাতে সক্ষম হয়েছি, এটি একটি চিহ্ন যা আমি ইতিমধ্যে কয়েক ঘন্টা পরে পরিষেবা পেয়েছি। পাঠ্যদান আজকাল কখনও সমস্যা হয়নি। আমি আর পাঠ্য বার্তা প্রেরণ ও গ্রহণ করতে পারি না; আমি যখনই তাদের পাঠিয়েছি তারা কেবলমাত্র ব্যর্থ হয়েছে এবং আমার অন্য ফোন থেকে আমি যেগুলি প্রেরণ করেছি সেগুলি আমি গ্রহণ করতে পারি না। আপনি কি জানেন যে বিষয়টি কী? আপনি কি আমাকে সাহায্য করতে পারেন? “\nএটি আমাদের পাঠকদের কাছ থেকে পাওয়া সত্যিকারের বার্তার মধ্যে একটি। মূলত, মালিকটির একদম নতুন ফোন রয়েছে এবং তিনি তার ক্যারিয়ার থেকে অন্য ক্যারিয়ারে তার নম্বরটি পোর্ট (স্থানান্তর) করেছেন) পোর্টিংটি সম্পূর্ণ হতে 48 ঘন্টা সময় নিতে পারে এবং সেই সময়ের মধ্যেই আপনার ডিভাইসে পরিষেবা থাকতে পারে তবে সিস্টেমটি সার্ভারে তথ্য যুক্ত করার সাথে সাথে এটি অদৃশ্য হয়ে যেতে পারে। আমি মনে করি এই কারণেই আমাদের পাঠক বলেছিলেন যে তাঁর পরিষেবা বিক্ষিপ্তভাবে কাজ করে। এই সমস্যার সমাধান হ'ল এটি অপেক্ষা করা। 48 ঘন্টা পরে, আপনার ফোনটি ইতিমধ্যে আপনার নতুন ক্যারিয়ারের সিস্টেমে যথাযথভাবে সরবরাহ করা হয়েছে এবং স্বাভাবিকভাবে তাই, এতে পরিষেবা থাকবে।\nযাদের এলজি জি5গুলি 1 দিন থেকে সঠিকভাবে কাজ করছে এবং সম্প্রতি এই সমস্যার মুখোমুখি হয়েছে, আপনি কীভাবে এটি সমস্যা সমাধান করবেন:\nআপনি যদি এটি না করে থাকেন তবে আপনার ডিভাইসটি পুনরায় বুট করুন কারণ এমন সময় আছে যখন সিস্টেমটি কিছু বৈশিষ্ট্য এবং পরিষেবাদিগুলিকে বিঘ্নিত করে এবং প্রভাবিত করে।\nআপনার সংকেত সময়ে সময়ে ড্রপ হয় কিনা তা নিবিড়ভাবে পর্যবেক্ষণ করুন কারণ এটি আপনি পাঠ্য বার্তাগুলি প্রেরণ ও গ্রহণ করতে না পারার কারণ হতে পারে।\nএটি কোনও সিগন্যাল ইস্যুতে (যেমন কভারেজটি হারিয়ে গেছে), আপনার ফোনটি শারীরিক এবং / বা তরল ক্ষতির শিকার না হয়েছে তা যাচাই করুন। যদি আপনি নিশ্চিত হন যে এটি তা না হয় তবে এটি কোনও নেটওয়ার্ক সমস্যা হতে পারে বিশেষত যদি এটি প্রথমবার ঘটেছিল।\nএটি কোনও নেটওয়ার্ক এবং / অথবা অ্যাকাউন্ট ইস্যু কিনা তা যাচাই করতে আপনার ফোনে আপনার যে কোনও নাম্বারে কল করার চেষ্টা করুন। যদি কলটি হয়ে যায়, তবে এটি স্বয়ংক্রিয়ভাবে উভয়কেই অযোগ্যতা দেয়, যার অর্থ ফোনে সমস্যা হতে পারে।\nফোনটিকে অপরাধী হিসাবে চিহ্নিত করার বিষয়গুলি মাস্টার রিসেটের মাধ্যমে সমাধান করা যেতে পারে এবং আমি আপনাকে এটি করার পরামর্শ দিই।\nযদি সমস্যাগুলি নেটওয়ার্ক বা ক্যারিয়ারের দিকে ইঙ্গিত করে, তবে আপনাকে তাদের প্রযুক্তি ব্যবহার করে প্রযুক্তি সহায়তা এবং সমস্যা সমাধান করতে হবে, আপনার অ্যাকাউন্টের অবস্থা এবং আপনার অঞ্চলে পরিষেবাটি অনুসন্ধান করতে হবে।\n“ ঠিক গতকাল আমার এলজি জি5এর সাথে সবকিছু ঠিকঠাক চলছে তবে আজ সকালে শুরু হয়ে, আমি কোনও পাঠ্য বার্তা প্রেরণ করতে পারি না বলে মনে করি তবে আমি আমার বন্ধুদের কাছ থেকে কিছু পেয়েছি। আমার মনে আছে কিছু দিন আগে একটি ধরণের আপডেট ছিল কিন্তু আমি এটির সাথে কিছু করার আছে কিনা তা আমি সত্যি নিশ্চিত নই। হয়তো আমি আমার ফোনে এমন কিছু গণ্ডগোল করেছি যে কারণে এটি আর কাজ করে না। আপনি কি আমাকে এটি ঠিক করতে সাহায্য করতে পারেন? “\nস্পষ্টতই, এই জাতীয় সমস্যাটি কোনও পরিষেবা বা অ্যাকাউন্টের সমস্যা নয় কারণ এটি যদি দুজনের মধ্যে একটির হয় তবে আপনিও টেক্সট বার্তা গ্রহণ করতে সক্ষম হবেন না। এটির সমস্যা সমাধানের জন্য, আপনি করতে পারেন এমন কয়েকটি জিনিস রয়েছে তবে আপনি নিজেরাই এটি ঠিক করতে পারবেন তার কোনও গ্যারান্টি নেই। আপনি যা করতে পারেন তা হ'ল কিছু জিনিস যাচাই করা যাতে আপনি কোনও প্রযুক্তিবিদকে আপনার ডিভাইসের সাথে কী ঘটেছিল তা ভালভাবে ব্যাখ্যা করতে পারেন এবং আপনার যা করা দরকার তা এখানে:\nআপনার এলজি জি5ব্যবহার করে আপনার নিজের ফোন নম্বরটিতে একটি পাঠ্য বার্তা প্রেরণের চেষ্টা করুন। আপনি অবিলম্বে আপনাকে কোনও পাঠ্য বার্তা প্রেরণ করতে এবং / অথবা এটি গ্রহণ করতে বলবে will\nপ্রেরণটি ব্যর্থ হওয়ার ক্ষেত্রে, ফোনটি সত্যই মেসেজ পেতে পারে কিনা তা আরও যাচাই করুন। পরিবারের সদস্য বা বন্ধুর কাছ থেকে ফোন ধার করুন বা কাউকে আপনাকে একটি পাঠ্য বার্তা প্রেরণ করতে বলুন। যদি আপনি এটি গ্রহণ করতে পারেন তবে ইস্যুটির অবশ্যই বার্তা কেন্দ্রের নম্বরটির সাথে কিছু করার আছে।\nকেবল খুব কম মালিকই ম্যাসেজ সেন্টার নম্বর সম্পর্কে জানেন এবং পাঠ্য বার্তা প্রেরণে এটি কতটা গুরুত্বপূর্ণ, তাই আপনার সমস্যাটি সম্পর্কে আপনার পরিষেবা সরবরাহকারী বা ক্যারিয়ারকে কল করা উচিত এবং তারা অবশ্যই আপনাকে এটি ঠিক করতে সহায়তা করতে পারে।\n“ কিছু কারণে, আমার এলজি জি5আর কোনও পাঠ্য বার্তা গ্রহণ করতে পারে না তবুও আমি সমস্যা না করেই পাঠাতে পারি। আমার প্রচুর বন্ধুবান্ধব আমাকে বলছে যে আমি গত কয়েকদিন তাদের বার্তাগুলিতে কোনও প্রতিক্রিয়া জানাইনি। নিয়মিত, আমরা প্রতিদিন একে অপরকে পাঠ করি এবং আমিও আশ্চর্য হই যে আমি এমনকি তাদের পাঠানো লোকদের কাছ থেকে কেন তাদের কাছ থেকে শুনিনি। আমার কি করা উচিৎ? “\nআপনি পাঠ্য বার্তাগুলি প্রেরণ করতে পারেন তবে সেগুলি গ্রহণ করতে পারেন না এমন ইভেন্টে, আপনার বার্তাটি সংরক্ষণের জন্য আপনার ফোনে পর্যাপ্ত সঞ্চয়স্থান আছে কিনা তা পরীক্ষা করা উচিত। আমি বুঝতে পারি পাঠ্যগুলি ডেটা সম্পর্কে খুব ছোট তবে আপনি যদি সমস্ত স্টোরেজ ব্যবহার করে থাকেন তবে এই বার্তাগুলি সংরক্ষণ করা অসম্ভব। তবে আপনার সরবরাহকারীর কাছ থেকে সহায়তা নেওয়ার আগে আপনাকে সবকিছু যাচাই করতে হবে। আপনার যা করা দরকার তা এখানে:\nএকটি পাঠ্য বার্তা রচনা করুন এবং এটি আপনার নিজের ফোন নম্বরে প্রেরণ করুন। এটি যদি হয়ে যায় তবে বার্তাটি একটি থ্রেড হিসাবে উপস্থিত হবে বলে আপনি বলতে সক্ষম হবেন।\nআপনি যদি নিজের লিখিত বার্তাটি গ্রহণ করতে না পারেন তবে আপনার ফোনের অভ্যন্তরীণ স্টোরেজটি পরীক্ষা করে দেখুন। সমস্যাটি আরও ভাল হয়েছে কিনা তা দেখতে আপনি কয়েকটি বড় ফাইল মুছতে পারেন এবং নিজের নম্বরে অন্য একটি বার্তা প্রেরণের চেষ্টা করতে পারেন।\nযদি সমস্যাটি থেকে যায় তবে আপনি যে বার্তা অ্যাপ্লিকেশনটি ব্যবহার করছেন তার ক্যাশে এবং ডেটা সাফ করতে হবে।\nশেষ অবধি, যদি সমস্যাটি অব্যাহত থাকে, তবে আপনাকে ঠিক করতে সহায়তা করার জন্য আপনার পরিষেবা সরবরাহকারীর সাথে যোগাযোগ করার আগে মাস্টার রিসেটটি সম্পাদন করুন।\n“ প্রায়শই, আমি এবং আমার বন্ধুরা পাঠ্যের মাধ্যমে ছবিগুলি ভাগ করি। আমরা এখন বছরের পর বছর ধরে এটি করছি এবং আমার ফোন সর্বদা কাজ করে। গত মাসে আমি একটি নতুন এলজি জি5কিনেছি এবং এটি সঠিকভাবে সেট আপ করেছি। আমার সরবরাহকারী এটির জন্য আমাকে সহায়তা করেছিলেন যাতে এটি কাজ করে। গতকাল, অন্যদিকে, আগের মতো ছিল না কারণ সংযুক্ত ছবিযুক্ত আমার পাঠ্য বার্তাগুলি আর প্রেরণ করা যাবে না এবং আমার সমস্যাটি শুরু হওয়ার পর থেকে আমি আমার বন্ধুদের কাছ থেকে কোনও পাইনি। আমার ফোন কি ত্রুটিযুক্ত? আমাকে দয়া করে সাহায্য. “\nমাল্টিমিডিয়া বার্তাগুলি, এমএমএস বা ছবি বার্তাগুলির জন্য মোবাইল ডেটা যেতে হবে এবং তা গ্রহণ করতে হবে। এটি একটি "ছবি সহ টেক্সট বার্তা" এর মতোই সহজ হতে পারে তবে এখানে এমনটি ঘটতে পারে যা আপনি দেখতে পাচ্ছেন না: আপনি যখন কোনও ছবি বা কোনও বিশেষ অক্ষর ছাড়াই একটি পাঠ্য রচনা করেন, তখন এটি একটি এসএমএস তবে যদি আপনি ছবি সংযুক্ত করার চেষ্টা করেন , এটি স্বয়ংক্রিয়ভাবে এমএমএসে রূপান্তরিত হয়। অতএব, আপনার যা করা দরকার তা এখানে:\nআপনার ফোনে মোবাইল ডেটা সক্ষম হয়েছে তা নিশ্চিত করুন।\nএকটি পাঠ্য বার্তা রচনা করুন, একটি ছবি সংযুক্ত করুন এবং এটি আপনার নিজের নাম্বারে প্রেরণ করুন। যদি বার্তাটি না যায় তবে অবশ্যই এটি অ্যাকাউন্টের সমস্যা।\nআপনার অ্যাকাউন্টটি এমএমএস প্রেরণ / গ্রহণ করতে বাধা না রয়েছে তা যাচাই করুন। আপনাকে এ সম্পর্কে আপনার পরিষেবা সরবরাহকারীকে কল করতে হবে তবে আপনি এই সমস্যা সমাধানের তালিকাটি শেষ না করা পর্যন্ত নয়।\nযদি আপনার অ্যাকাউন্টটি ভাল অবস্থানে থাকে এবং আপনার পর্যাপ্ত ক্রেডিট রয়েছে তবে এখনও এমএমএস প্রেরণ করতে পারবেন না, তবে এটি অবশ্যই একটি এপিএন সমস্যা হবে। আপনি যদি সঠিকটি জানেন বা এটি সম্পর্কে প্রযুক্তিগত সহায়তা চান তবে আপনি এটি সম্পাদনা করতে পারেন।\nসবশেষে, ফোনটি পরীক্ষা করে দেখার জন্য দোকানে যাওয়ার আগে মাস্টার রিসেটটি চেষ্টা করে দেখুন এটি কাজ করে কিনা।


প্রযোজক জেনিফার বিরুদ্ধে প্রযোজক ইকবালের পাল্টা জিডি প্রযোজক জেনিফার বিরুদ্ধে প্রযোজক ইকবালের পাল্টা জিডি – Swadesh.TV ৷\nMay 17, 2022, 1:09 am\nপ্রযোজক জেনিফার বিরুদ্ধে প্রযোজক ইকবালের পাল্টা জিডি\nUpdate Time : Friday, December 25, 2020\nসম্পাদনায়-আরজে সাইমুর: সাবেক স্বামী চলচ্চিত্র প্রযোজক মোহাম্মদ ইকবালের বিরুদ্ধে গত মঙ্গলবার হাতিরঝিল থানায় একটি সাধারণ ডায়েরি করেছিলেন প্রযোজক তাহেরা ফেরদৌস জেনিফার। পরদিন বুধবার রাতে জেনিফারের নামে গুলশান থানায় একটি সাধারণ ডায়েরি করেছেন ইকবাল। সেখানে সাবেক স্ত্রীর বিরুদ্ধে চলচ্চিত্রের সুনাম নষ্টের অভিযোগ ও নিজের জীবনের নিরাপত্তা চেয়েছেন তিনি। গুলশান থানার উপপরিদর্শক মশিউর রহমান বিষয়টি নিশ্চিত করেছেন।\nসাধারণ ডায়েরিতে ইকবাল উল্লেখ করেন, ২০১৭ সালে প্রেম করে বিয়ে করেন তাঁরা। সংসার ভালোই চলছিল। কিন্তু কিছুদিন যেতে না যেতেই উচ্ছৃঙ্খলতা, অনৈতিক কার্যকলাপ ও বেপরোয়া জীবনযাপন শুরু করেন জেনিফার। এই কারণে বনিবনা হচ্ছিল না বলে তাঁদের বিচ্ছেদ হয়। এরপর থেকে জেনিফার তাঁর বিরুদ্ধে মামলা, হয়রানি ও হুমকি-ধমকি দিচ্ছিলেন। চলচ্চিত্র জগতে ভাবমূর্তি নষ্ট করার জন্য বিভিন্ন জায়গায় তাঁকে নেতিবাচকভাবে উপস্থাপন করতে থাকেন সাবেক স্ত্রী জেনিফার। এমনকি তাঁর সিনেমার কাজে আগ্রহী শিল্পীদের বিভিন্ন ধরনের কুপরামর্শ দিতে থাকেন। সাধারণ ডায়েরিতে ইকবাল উল্লেখ করেন, অভিনয়ে আগ্রহী তাসনিয়া নামের এক তরুণীকে তাঁর ছবিতে কাজ করতে বারণ করেছেন জেনিফার। এমনকি তাসনিয়াকে সিনেমার নায়িকা বানানোর আশ্বাস দিয়ে বিভিন্ন রাজনৈতিক নেতার কাছে নিয়ে যান তিনি।\nবিবাহবিচ্ছেদের পর থেকে ইকবালের নামে এ পর্যন্ত তিনটি মামলা করেছেন জেনিফার, যেগুলোর তদন্ত চলছে। ইকবালের দাবি, মামলা তুলে নেওয়ার কথা বলে বিভিন্ন সময়ে জেনিফার সাবেক স্বামীর কাছ থেকে মোটা অঙ্কের অর্থ আদায় করেছেন। সাধারণ ডায়েরির এক জায়গায় ইকবাল উল্লেখ করেন, জেনিফারকে ২০ লাখ টাকা দিলে তিনি সব মামলা তুলে নেবেন, সংগীত পরিচালক ইমন সাহার মাধ্যমে মো. ইকবালকে এ প্রস্তাবও দেওয়া হয়।\nএসব অভিযোগ অস্বীকার করে জেনিফার বলেন, ‘তিনি আমাকে বিয়ে করেছেন প্রতারণা করে। ধরা পড়ার পর অবস্থা বেগতিক দেখে বিচ্ছেদ নিয়েছেন।’ চলচ্চিত্রে ইকবালের ভাবমূর্তি নষ্ট ও জীবনের হুমকির অভিযোগের বিষয়ে জেনিফার বলেন, ‘এর কোনো সত্যতা নেই। বরং আমার ছবির কাজ শুরু হওয়ার পর থেকে তিনিই আমার পেছনে লেগেছেন। নানাভাবে আমাকে হয়রানি, উসকানিমূলক কথাবার্তা বলে যাচ্ছেন। আমি জিডিতে সব কাহিনি উল্লেখ করেছি। বিষয়টির সাক্ষীও আছেন আমার ছবির পরিচালক মোস্তাফিজুর রহমান মানিক ও ব্যবস্থাপক মিনহাজ।’\nমামলা তুলে নেওয়ার জন্য সংগীত পরিচালক ইমন সাহার মাধ্যমে মো. ইকবালের কাছ থেকে ২০ লাখ টাকার প্রস্তাবের বিষয়টিও ভিত্তিহীন বলে দাবি করেছেন জেনিফার। তিনি বলেন, ‘ইমন সাহা আমার ছবির মিউজিকের কাজ করছেন। তাঁর সঙ্গে আমার দেখাও হয়নি। তিনি যুক্তরাষ্ট্রে থাকেন। শুধু ছবির গানের বিষয়ে দুই–এক দিন কথা হয়েছে।’\nজেনিফারের ভাষ্য অনুযায়ী তাঁর ছবির পরিচালক মোস্তাফিজুর রহমান মানিক ও ইউনিটের ব্যবস্থাপক মিনহাজের সঙ্গে কথা বলতে যোগাযোগ করা হলে তাঁদের দুজনের ফোনই বন্ধ পাওয়া যায়।


উন্নয়নে ২০১৯ঃ কী পেলো বাংলাদেশ? – নারদ বার্তা\nনীড় পাতা / জাতীয় / উন্নয়নে ২০১৯ঃ কী পেলো বাংলাদেশ?\nসম্পাদক ডিসেম্বর ২৯, ২০১৯\tজাতীয় 96 Views\nদেখতে দেখতে চলে যাচ্ছে আরেকটি বছর। নতুন বছরকে স্বাগত জানাতে প্রস্তুত হচ্ছে বিশ্ববাসী। নতুন বছরকে স্বাগত জানানোর পাশাপাশি বিগত বছরের পাওয়া না পাওয়ার হিসাব মিলিয়ে নিচ্ছে সবাই। পাওয়া না পাওয়ার হিসাবে পিছিয়ে নেই বাংলাদেশের সর্বসাধারণ। ২০১৯ সাল ছিল দুর্বার গতির উন্নয়নের। সরকারের বিভিন্ন প্রকল্প ও প্রচেষ্টার দরুন দেশে ছিল স্থিতিশীলতা। দেশ এগিয়েছে উন্নয়নের মহাসড়কে। ২০১৯ সালের উল্লেখযোগ্য উন্নয়ন চিত্র নিয়ে নিউজ বাংলার আলো‘র এই প্রতিবেদন।\nলোড শেডিংয়ের জ্বালায় অতিষ্ঠ হয়ে জনগণ আগে বলতো ‘কারেন্ট যায় না, মাঝে মাঝে আসে।’ বর্তমান বিদ্যুৎ খ্যাতের চিত্র সম্পূর্ণ উল্টো। বর্তমানে দেশে বিদ্যুৎ উৎপাদন ক্ষমতা ২২,৭২৭ মেগাওয়াট। দেশের ৯৫ শতাংশ জনগণ এখন বিদ্যুৎ সুবিধার আওতায় এসেছে। এছাড়া খুব শীঘ্রই চালু হতে যাচ্ছে ১৩২০ মেগাওয়াট বিদ্যুৎ উৎপাদন ক্ষমতার পায়রা তাপ বিদ্যুৎ কেন্দ্র। যার প্রথম ইউনিট অচিরেই ৬৬০ মেগাওয়াট বিদ্যুৎ জাতীয় গ্রিডে যুক্ত হবে। অতএব বলা যায়, বিদ্যুৎ উৎপাদনে ভেল্কি দেখিয়েছে সরকার।\nএকটি দেশ কতটা উন্নত তা ফুটে ওঠে সে দেশের যোগাযোগ ব্যবস্থায়। পদ্মাসেতু, মেট্রোরেল ও উড়াল সড়ক ছাড়াও জয়দেবপুর-চন্দ্রা-টাঙ্গাইল-এলেঙ্গা সড়ক চার লেন মহাসড়কে উন্নীত করা হয়েছে। পদ্মা সেতু, উড়াল সড়ক ও মেট্রোরেলের কাজ সম্পন্ন হলে দেশের যোগাযোগের চেহারা পাল্টে যাবে।\nআইসিটি খাতে রপ্তানি আয় আট হাজার কোটি টাকা:\n২০১৯ সালে আইসিটি খাতে রপ্তানি থেকে আয় হয়েছে ১ বিলিয়ন মার্কিন ডলার। যা টাকার হিসেবে প্রায় সাড়ে আট হাজার কোটি টাকা।\nশিক্ষাখাতে যুগান্তকারী উন্নয়ন:\nশিক্ষা জাতির মেরুদণ্ড। শিক্ষাখাতে উন্নয়ন ছাড়া একটি জাতির টেকসই উন্নয়ন সম্ভব না। ২০১৯ সালে প্রাথমিক পর্যায়ে ঝরে পড়ার হার এখন ১৮.৬ শতাংশ। এর ফলে শিক্ষার হারও বৃদ্ধি পেয়েছে। ২০১৯ পর্যন্ত ২৯৬ কোটি পাঠ্যবই বিনামূল্যে বিতরণ করেছে সরকার।\n২০১৮-১৯ অর্থবছরে দারিদ্রের হার কমে সাড়ে ২০ শতাংশে দাঁড়িয়েছে। এ সময়ে অতি দারিদ্র্যের হার ১১ দশমিক ৩ শতাংশ থেকে নেমে এসেছে সাড়ে ১০ শতাংশে।\n৪০ বিলিয়ন ডলারের মাইলফলকে রপ্তানি আয়:\nবিদায়ী অর্থবছরে রপ্তানি আয় ৪ হাজার ৫৩ কোটি ডলারে দাঁড়িয়েছে। এই আয় আগের অর্থবছরের চেয়ে ১০ দশমিক ৫৫ শতাংশ বেশি।\nরেমিট্যান্স আয় ১৬০০ কোটি ডলার:\nচলতি ২০১৮-১৯ অর্থবছরে এখন পর্যন্ত দেশে প্রবাসীদের পাঠানো বৈদেশিক মুদ্রা বা রেমিট্যান্স ১৬শ’ কোটি ডলার ছাড়িয়েছে। যা বাংলাদেশের ইতিহাসে সর্বোচ্চ রেমিট্যান্স আহরণ।\nখাদ্য উৎপাদনে বিস্ময়:\nখাদ্য উৎপাদনে নীরব বিপ্লব বাংলাদেশকে বিশ্বমঞ্চে ঈর্ষণীয় পর্যায়ে উন্নীত করেছে। ২০১৯ সালে দেশের খাদ্য উৎপাদনের পরিমাণ ৪ কোটি মেট্রিক টন\nমাথাপিছু আয় বৃদ্ধি:\nচলতি ২০১৮-১৯ অর্থবছরে দেশের মোট দেশজ উৎপাদনের (জিডিপি) প্রবৃদ্ধি দাঁড়িয়েছে ৮ দশমিক ১৩ শতাংশে এবং মাথাপিছু আয় ১৯০৯ মার্কিন ডলার।\n২০১৯ সালে বিশ্বের সব দেশের মধ্যে তৃতীয় সর্বোচ্চ প্রবৃদ্ধি হয়েছে বাংলাদেশে। ২০১৯ সালে বাংলাদেশের প্রবৃদ্ধির হার দাঁড়িয়েছে ৮.১৫%।\n২০১৯ সালে এসে দেশের বৈদেশিক মুদ্রার রিজার্ভ এখন ৩৩ বিলিয়ন ডলার ছাড়িয়েছে। ২০০৫-০৬ অর্থবছরে তুলনায় বর্তমানে বৈদেশিক মুদ্রার রিজার্ভ ৯ গুণ বেড়েছে।\nস্বাস্থ্য সেবাকে গুরুত্ব দিয়ে সরকার সারাদেশে ১৪ হাজার কমিউনিটি ক্লিনিক স্থাপন করেছে। যেখানে ৩০ রকমের ওষুধ বিনামূল্যে সরবরাহ করা হচ্ছে।\nবিমানে যুক্ত হয়েছে নতুন বোয়িং:\nবাংলাদেশ বিমানে যুক্ত হয়েছে বোয়িং ৭৮৭-৯ ড্রিমলাইনার উড়োজাহাজ ‘অচিন পাখি’ এবং ‘সোনার তরী’ নামে দুটি যাত্রীবাহী বিমান।\nমাননীয় প্রধানমন্ত্রী শেখ হাসিনার হাত ধরে ২০১৯ সালের এই উন্নয়নের ধারাবাহিকতা ২০২০ সালেও বজায় থাকবে, এমনটাই প্রত্যাশা সাধারণ মানুষের।